Хитой ва унинг атрофида бўлаётган воқеалар ҳақида. “Ҳаракат”нинг фикри қандай? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:37 - Хитой ва унинг атрофида бўлаётган воқеалар ҳақида. “Ҳаракат”нинг фикри қандай?\n1. Мьянмада ҳарбийлар янги сайловлардан сўнг мамлакатда ҳокимиятни топширишини айтишибди\nМянмада ҳарбийлар мамлакатда ҳокимиятни янги ва адолатли сайловлар ўтказилгандан сўнг топширади. Бу ҳақда 27 март куни Мьянма Қуролли Кучлари бош қўмондони, катта генерал Мин Aун Хлайн мамлакатда Қуролли Кучлар куни нишонланиши муносабати билан нутқ сўзлаганида маълум қилди. “Биз мамлакатда ҳокимиятни эркин ва адолатли сайловлар ўтказилгандан сўнг топширамиз”, - дебди Мин Aун Хлайн. Шу билан бир қаторда ўтган йили ўтказилган сохта сайловлар туфайли ҳарбий тўнтариш муқаррарлигини таъкидлабди. Буларни Kyodo Агентлиги билдирмоқда.\nШу куни Мьянманинг турли шаҳарларида норозилик намойишларини тарқатиш пайтида камида 50 киши ҳалок бўлди. Бу ҳақда Myanmar Now нашри маълумот берди.\nБу ҳақдаги воқеалар ҳам шу каби агентликлар тарафидан тарқатилган бўлиши мумкин (расмда).\n2. Эрон ва Хитой 25 йиллик ҳамкорлик шартномасини имзолади\nКелишув икки мамлакат ўртасидаги муносабатларни 20 хил йўналишда, хусусан сиёсат, ижро этувчи ҳокимият органлари ҳамкорлиги, маданий, ҳуқуқий, мудофаа, хавфсизлик, шунингдек минтақавий ва халқаро масалаларда ривожлантиришни назарда тутади. Aввалроқ Эрон Ташқи ишлар вазирлиги вакили Саид Хатибзода ушбу келишув мавзуси биринчи марта ХХР раиси Си Цзиньпиннинг 2016 йилда Теҳронга ташрифи пайтида муҳокама қилинганини таъкидлаган эди.\nУнга кўра, келишувда икки мамлакат ўртасидаги ҳамкорликнинг иқтисодий жиҳатлари ва Эроннинг “Битта камар - битта йўл” ташаббусидаги иштироки кўзда тутилганлиги Press TV нашрида берилган.\n3. Байден Жонсонга “Битта камар - битта йўл”нинг муқобилини яратишни таклиф қилди\nЖорийдаги AҚШ Президенти Жо Байденнинг айтишича, у 26 март куни Буюк Британия бош вазири Борис Жонсон билан телефон орқали суҳбатда “демократик давлатлар” Хитойнинг “Битта камар - битта йўл” ташаббусига муқобил яратиши мумкинлигини маълум қилган.\n“Биз Хитой ва улар “Битта камар - битта йўл”доирасида иштирок этаётган рақобат тўғрисида суҳбатлашдик. Мен, биз демократик давлатлар томонидан дунё бўйлаб ҳақиқатан ҳам ёрдамга муҳтож бўлган жамоаларга ёрдам бериш учун шунга ўхшаш ташаббусга эга бўлишимиз керак, деган фикрни ўртага ташладим”, дебди Байден.\nШунингдек, икки мамлакат раҳбарлари “ташқи сиёсатнинг умумий устувор йўналишлари, жумладан, Хитой ва Эрон бўйича яқин ҳамкорлик қилишга келишиб олгани» ва, шунингдек, “Шимолий Ирландияда сиёсий барқарорликни сақлашнинг аҳамияти” ҳақида таъкидлашибди. Бу хабар Оқ Уй веб-саҳифасида эълон қилинган.\n4. AҚШ ҳарбий кучларисиз Толибон уч йил ичида Aфғонистонда ҳокимиятни эгаллаши мумкин\nТолибларнинг ҳаракати АҚШ қўшинлари мамлакатни тарк этгандан кейин бир неча йил ичида Aфғонистонда ҳокимиятни эгаллаши мумкин. Бу ҳақда 26 мар куни The New York Times хабар берди. Нашрнинг ёзишича, разведка хизмати AҚШ президенти Жо Байден маъмуриятига, агар AҚШ қўшинлари ва афғон ҳукумати ўртасида келишувга эришмасдан Aфғонистонни тарк этса, мамлакат 2−3 йил ичида Толибон назорати остига ўтишини айтган. Мамлакат расмийларига кўра, бу, ўз навбатида, “Aл-Қоида” террорчилик гуруҳига Aфғонистонда куч олиш имкониятини беради.\nУшбу тадқиқот ўтган йили Дональд Трамп Оқ Уй раҳбари бўлганида тайёрланган, аммо ошкор қилинмаган. Бу хабарни The New York Times газетаси тарқатибди.\n“Толибон” ҳаракати вакили Aфғонистондан хорижий қўшинларни олиб чиқиб кетишни кечиктириш Доҳада эришилган тинчлик келишувларининг бузилиши сифатида баҳоланиши ҳақида огоҳлантирди. Вакил Афғонистонда зўравонликнинг давом этиши эҳтимоли учун жавобгарлик келишув шартларини бажармаган томоннинг зиммасида бўлишини ҳам эълон қилибди.\n“Ҳаракат”: Бу хабарлар кўрсатмоқдаки, ҳамма нарса Хитой ва унинг атрофидагилар қўлида. Бошқалар бирон нарса қилишни ўйлашаётгани ҳам йўқ. Демак, ҳамма нарсани Ғарбнинг ўзи қилиши керак. Табиий, Ғарб деганда, Япония ва Жанубий Кореяни ҳам назарда тутмоқдамиз.


Ўзбекистон – қирғизистон – Свисток-футбольный онлайн журнал\nЎзбекистон – Қирғизистон ўйини атрофи. Аслида нима бўлганди?\nБу борада Ўзбекистон футбол федерацияси ўзининг баёнотини бериб улгурди.\nЯхши биласиз, эртага Ўзбекистон миллий терма жамоаси Тошкентдаги “Бунёдкор” стадионида ён қўшнимиз Қирғизистон термасига қарши ўртоқлик учрашувини ўтказади.\nМазкур ўйинга мухлислар киритилмаслиги маълум бўлган. Бундан ташқари, ўйин ТВ орқали ҳам трансляция қилинмайди. Бу борада Ўзбекистон футбол федерацияси ўзининг баёнотини бериб улгурди.\nUFF.uz сайти эса, Халқаро спорт юристи Санъат Шариповнинг маълумотларига таяниб, қуйидагиларни маълум қилади:\n“Демак, Ўзбекистон футбол федерацияси Қирғизистонга қарши ўйинда Самвел Бабаян ихтиёрида бўлган бир қатор футболчиларни чекланмаган миқдорда алмаштириб, синаб кўришни режа қилган ва бу ҳақида ФИФА ва ОФКга мурожаат қилган.\nШу билан бирга, ФИФА ва ОФК мутасаддиларига ЎФФ Қирғизистонга қарши ўйин учун чипта чиқариб, уни ТВ орқали трансляция қилишни ҳам маълум қилганди.\nАммо, ФИФА ташкилотининг ЖЧ-2018 саралаш учрашувларини ўтказиш департамент бошлиғи Гордон Савич ЎФФга жавоб берар экан, захирадан исталган футболчиларни чекланмаган миқдорда алмаштириш ФИФАнинг 1593-рақамли циркулярига зид эканлиги ва бу ўйин ТВ орқали намойиш этилса, жамоатчилик томонидан норозиликларни келтириб чиқарилиши ҳақида огоҳлантирган.\nЯъни, бундай ҳолатларда икки жамоа ҳам узоғи билан 6тадан футболчини алмаштириши таъкидланган. Шунинг учун Гордон Савич ЎФФга қайта мурожаат қилган ва ушбу ўйинни ўртоқлик мақомида эмас, балки назорат ўйини сифатида ўтказишни сўраган. Аниқроғи, ёки ўртоқлик мақомида ва футбол қоидаларининг 3-бандига риоя қилиш ёки шунчаки назорат ўйини сифатида ўтказишни айтган.\nЎФФ эса бу мактубдан сўнг ўйинни ўртоқлик эмас, балки назорат-машғулот ўйини деб ҳисобланишини ва уни ёпиқ эшиклар остида ўтказишини маълум қилган.\nЛекин, сал аввал матбуотда Ўзбекистон – Қирғизистон учрашуви меҳмонларнинг талабига кўра, ёпиқ эшиклар остида ўтади, деган хабарлар тарқалганди. Аслида, бу маълумотни ЎФФ айтмаган.\nҚуйида ЎФФ ва ФИФА ўртасидаги ёзишмани ҳавола этамиз:\nТравень 14, 2018 2 Comments\n2 Replies to “Ўзбекистон – қирғизистон”\nСайфиддин Парамонов сказав:\nТравень 30, 2018 о 5:33 pm\nЯъни, билетда ва телевидениеда бу уйин эълонида назорат учрашуви деб айтилса, унда утказаверинг мухлислар билан ва трансляция билан дегани. Айтганча, УФФ ходими инглиз тилисида камида 2 та хато курдим.\nЧервень 25, 2018 о 5:33 pm\nХатни охирида Гордон жаноблари езяпти: уша билетдан нусха жунатинг, ТВ дан уйин хакидаги промо ролик юборишни сураган. Улар ушаларни куриб кейин карор килишини езишган.


Ўзбекистон Республикаси Адлия вазирлиги - #Адлия_хабари #танлов_журналист_блогер\n09:18:41 (GMT +5), Пш, 26 ноя 2020\nЁдингизда бўлса Адлия вазирлиги томонидан “Пандемия 2020: чақириқлар, хулосалар, оқибатлар” номли танлов ўтказилаётганлиги ҳақида эълон берган эдик.\nЖорий йилнинг 14 ноябрь кунига қадар танловда иштирок этиш учун 30га яқин журналист ва блогерлардан жами бўлиб 140 га яқин материал келиб тушди. Ҳозирда комиссия аъзолари томонидан танловга келиб тушган материаллар ўрганиб чиқилмоқда.\nЭслатиб ўтамиз, танловда иштирок этиш учун 2020 йилнинг\n31 ноябрь куни соат 23:59 гача қуйидаги ҳужжат ва материаллар Tanlov@adliya.uz электрон почтасига юборилиши лозим:\n1. Иштирокчи ҳақида маълумот\n2. Иштирокчининг фотосурати\n3. Танловда иштирок этувчи материал (Word дастурида ёзилган матн ёки аудио/видеофайл, файлнинг ўзи ёки у жойланган сайт/файл манбасига ҳавола). Барча материаллар эълон қилинганлиги тўғрисида скриншот, pdf-нусха, ҳавола билан тасдиқланиши керак.\nТанлов ҳақидаги тўлиқ маълумот билан ушбу манзил орқали танишишингиз мумкин – www.adliya.uz


Италияда вакцина олмаган шифокорларни ишдан бўшатиш бошланди — Sof.uz\n22.06 15:35 76 Тиббиёт\nИталия ҳукуматининг қарори билан эмлашдан бош тортган барча тиббиёт ходимлари тўғрисидаги маълумотлар тиббиёт муассасаларига 16 апрелдан кечиктирмасдан юборилиши кераклиги тасдиқланди. Бироқ, шифокорлар дарҳол эмланмаса ишдан бўшатила бошланди.\nИталияда COVID-19 га қарши эмланмаган соғлиқни сақлаш ходимлари ишдан бўшатилмоқда, дея хабар қилмоқда Sky TG24 янгиликлар канали. Италияда аҳолини коронавирусга қарши оммавий эмлаш кампанияси 27 декабрдан бошланган бўлиб, биринчи бўлиб Римдаги юқумли касалликлар миллий институти ходимлари Лаззаро Спалланзани томонидан эмланганишни бошлаган. Кейинчалик шифокорларни ва ҳамшираларни эмлаш тезкор равишда бутун мамлакат бўйлаб давом этаётганди. 1 апрель куни Италия Вазирлар Кенгаши COVID-19 га қарши кураш бўйича яна бир фармон қабул қилган бўлиб, унда мамлакатдаги барча тиббиёт ходимлари учун мажбурий эмлаш кўзда тутилганди.\nУшбу вазифани давлат ва хусусий тиббиёт ва ижтимоий тузилмаларга, шунингдек, дорихоналарда ишлайдиган соғлиқни сақлаш соҳаси мутахассисларига юклатилган эди. Ҳукумат қарорига биноан, эмлашдан бош тортган тиббиёт ходимига бошқа иш таклиф қилиниши мумкин эди. Кенгашнинг қарорига кўра, бундай ишчиларни 2021 йил 31-декабргача иш ҳақи тўланмасдан ишдан четлаштириш ҳам мумкин дея кўрсатилди. Шунингдек, ҳукумат қарори билан эмлашдан бош тортган барча тиббиёт ходимлари тўғрисидаги маълумотлар тиббиёт муассасаларига 16 апрелдан кечиктирмасдан юборилиши кераклиги тасдиқланди. Бироқ, шифокорлар дарҳол эмланмаса ишдан бўшатила бошланди.


Довуд 2 қисм — Dilkashradio.com\nДовуд 2 қисм\nАссалому алайкум. Кўнгил инсоннинг қандай эканини намоён қилади. Инсоннинг кўнгли қандай бўлса, унинг ҳарактери ҳам, ҳаракатлари ҳам шундай бўлади. Муқаддас Каломда яхши дарахт ширин мева беради, деб ёзилганидек, инсонинг кўнгли нимага тўлиб тошса, ҳаракатлари ҳам ўшани кўрсатади. Довуднинг ҳаракатлари унинг кўнглининг тозалигини кўрсатиб турарди. У Худо номи билан ўзидан икки уч баробар катта бўлган жангчи билан курашди. Худо Шомуил пайғамбарга: «Мен Шоулдан воз кечдим, энди Исроилни бошқариш учун бошқа бир одамни, ўз кўнглимдагидай бир одамни топдим. Бор, Ишай деган одамнинг уйига бор, Мен унинг ўғилларидан бирини шоҳ қилиб танладим», деганда Довуд ўсмир йигитча эди.\nМуқаддас Каломда унинг неча ёшда эканлиги ёзилмаган. Бироқ биз тасаввуримизга таяниб унинг таҳминан 14-15 ёшларда эканини билишимиз мумкин. Ишай ҳар сафар Шомуилга бир ўғлини кўрсатганида, Шомуил ўз кўнглида: «Бу ўша бўлса керак», деб ўйларди. Лекин Худо ҳеч ким кутмаган бир болакайни, Довудни Исроилнинг шоҳи бўлиши учун танлади. У икки юзи қизарган, қотмадан келган, озғинроқ, бир болакай бўлган бўлиши керак. Чунки ҳар доим далада қўй боқиб юрган бола шундай бўлади. Шомуил Худо бу болакайни танлаганида жуда ҳайрон бўлганди. Нега дейсизми? Ахир уни олиб келтириш учун далага одам жўнатишганди. Ўша пайтда у қўй боқиб юрган, қайтганида эса кийимларини алмаштириш учун вақти ҳам бўлмаган бўлса керак. Чунки Шомуил: «Ўғлинг келмагунча дастурхонга қўл урмайман», деган эди, Ишайга.\nЭнди тасаввур қилинг, кир, кийимидан тезак, қўй, ва тер ҳиди анқиб турган боланинг келажакда шоҳ бўлишини билиб Шомуил чиндан ҳам ҳайратланган. Бироқ, бир нарсага диққат қилинг. Худо инсонинг ташқи қиёфасига эмас, унинг юрагига қарайди. Шомуил ҳам пайғамбар бўлгани билан оддий одам эди, у ҳам ҳар сафар Ишайнинг бир-биридан ўктам, бақувват, ноғул ўғилларини кўрганида: «Эгам танлаган одам мана шу бўлса керак», деб ўйларди. Аммо Худо уларни рад этди. У Шомуилга: «Мен унинг ташқи томонига эмас қалбига қарайман», деганидан сўнг Худонинг донолиги ва марҳаматига қойил қолди.\nДовуд шоҳ қилиб тайинланди. Ўша пайтдан бошлаб то тахтни эгаллашигача орадан таҳминан 15-16 йил вақт ўтди. Нега? Нега шоҳ бўлиб танланган бола шунча кутиши керак? Ахир у Худога маъқул келди-ку?\nХудонинг Довуд ҳаётида Ўз режаси бор эди. Ўсмир болакай буни билмаган бўлса ҳам, Худога итоаткорона бош эгди. Унда манманлик, кеккайиш каби ҳислатлар бўлмаган. У ўзининг келажакда Шоулнинг ўрнига шоҳ бўлишини билса-да, итоаткорлик ва садоқат билан Шоулга хизмат қилган. Бизнинг ҳаётимизда ҳам Худонинг ўз режаси бор. Худо бизда бирор ишни амалга оширмоқчи экан, бунинг учун бизни маълум бир вақт давомида ўша ишга тайёрлайди. Худо шошқалоқ эмас. Биз эса ҳамма ишни тезроқ битишини истаб шошамиз. Худо эса ҳар бир ишни ўз вақтида бажаради. Худо бизнинг ҳаётимизга қандай воқеаларни қўйса, итоаткорлик билан ўша ҳолатларда ўтишимиз керак, чунки уларнинг бари бекорга эмас. Каломда ёзилганидек, Худони севганларга ҳамма нарса яхшилик бўлиб хизмат қилади. Хурсандчилик билан яшашда давом этинг.\nДовуд 5 қисм


00:00 / 06.10.2008 | eski savollar | 1080\nассаламу алайкум устоз шайҳ ҳазртлари. отган рамазон ойларида бизни саволларимизга копроқ ва узлуксиз жавоб бериб туришдек биз учун муҳим болган яҳшиликни қилиб конглимизи жуда ҳушнуд эттиз. аллоҳдан сизга копроқ илмий салоҳият ва барака куч ато этишини сораб дуо қиламан. устоз бу сафарги саволим руҳий тарбия китобизи биринчи қисмини оқиб чиққанимдан кегин пайдо болди.устоз ман китобни оқиш давомида ҳар бир ҳолатни озимга нисбатан солиштириб кордим. тогриси бутунлай ҳамма амалларимдан ҳавотирга тушуб қолдим. бази тушунчаларни озимга ҳос ҳолатда чэгарасини билолмай қолдим. яъни:устоз исломда 1.гурур билан кибрни чэгараси нима билан белгиланади. 2.жасорат жасурлик билан зоравонлик чэгарасичи... 3.қорқоқлик билан тавозеъ, кечримлилик босиқлилик чэгарасичи. 4.қитмирлик,зиқналик билан эҳтиёткорлик, тежамкорлилик.устоз балки буларни чэгараси инсон шу ҳолатларга дуч келганда қай даражада шариатга тақво билан амал қилганлигидамикин деб ойлаб қолдим. балки буларнинг чэгарси ҳар бир шаҳсда ҳар ҳил боладимикин.? 5. устоз шу китобни иккинчи қисмини олиб оқишга имконим ёқ ҳозир. яни америъа қошм штатларидаман . лекин икинчи китобни тезда оқишни бошламоқчи эдим. илтимос мани э-маил адрессим га шуни электрон вариантини юбортириш имкони борми. ҳудо ҳоҳласа нушасини копайтирмасдан биттагина нушасини олиб оқиб чиқамиз бу ердаги копчилик достларимиз билан. 6.устоз ҳаққимизга дуо қилин илтимос Аллоҳ касбларимиз қилаётган ишларимиз билан энг аввало Аллоҳ ёлида ислом ривожи оиламиз яқинларимиз фоидаларига барака берсин...\n- Юқоридаги сифатларнинг чегараси кишининг ҳолатига қараб чегараланади. Мисол учун ўзгага зарар етказмай мардлик қилиш жасорат бўлса, ўзгача зарар етказиш зўравонликдир.- Дуо қилиб туринглар. «Руҳий тарбия»нинг 2 ва 3 жузлари яқинда чиқиб қолади. Аммо бизнинг алоҳида жўнутиш имконларимиз йўқ бўлса керак.- Иншааллоҳ, қўлдан келганича дуодамиз. Сизлар ҳам бизларни дуо қилиб туринглар.


5 июнь куни Ўзбекистонда қандай об-ҳаво кузатилади?\nСурхондарёда тиббиёт ходимларига ўз вақтида тўланмаган 5,6 млрд. сўм рағбатлантириш маблағлари тўлаб берилди\nБош прокуратуранинг аралашуви билан ўз вақтида тўланмаган 5,6 млрд. сўм рағбатлантириш маблағлари тўлаб берилиши таъминланди ва ортиқча ҳисобланган 302,1 млн. сўм иқтисод қилиб, бюджет маблағи ўзлаштирилиши олди олинишига эришилди.\n3 та юк автомашина иштирокидаги мудҳиш ЙТҲ содир бўлди. 3 киши ҳалок бўлди\n2020 йилнинг 4 июнь куни соат 05:00 да 63 ёшли А.Р. бошқарувида бўлган “Самс” русумли юк автомашинани Поп тумани “Кўшминор” МФЙ ҳудудидан ўтувчи “Тошкент-Ош” автомобиль йўлининг 227 километрида бошқариб кетаётганида, тормоз тизими ишламай қолиши натижасида ҳаракат хавфсизлигини таъминлай олмасдан, шу...\nТўғри, яшаш минимуми ва истеъмол саватчасини жорий этиш, бу борадаги муносабатларни тўлиқ, изчил тартибга солиш осон бўладиган жараён эмас. Қийинчилик ва мураккабликлар бўлиши табиий. Лекин «осон эмас», «ҳозир эмас», деб кутиладиган бўлса, муаммолар ҳал этилиши анча чўзилиб кетиши мумкин. Бу...\nЖорий йил 3 июнь куни Олий Мажлис Қонунчилик палатасининг Коррупцияга қарши курашиш ва суд-ҳуқуқ масалалари қўмитаси томонидан норма ижодкорлиги фаолиятини сифатли ташкил этиш ва давлат бошқаруви тизими самарадорлигини таъминлашнинг долзарб масалаларига бағишланган семинар ўтказилди. Бу ҳақда қуйи палата ахборот хизмати...\nЎзбекистонда коронавирус юқтирганлар 3900 нафардан ошди\n2020 йил 4 июнь соат 17:00 ҳолатига кўра, Ўзбекистонда коронавирус инфекцияси қайд этилганлар сони 3909 (+35) нафарни ташкил этмоқда.\nЎзбекистоннинг халқаро рейтинглардаги ўрни нима учун керак?\n«Қизил» ҳудудлар сони ошди. Ҳудудлар тоифалари янгиланди\nСанитария-эпидемиологик осойишталик агентлиги туман ва шаҳриларнинг эпидемиологик тоифаларининг рўйхатини янгилади.\nИстеъмолчилар ҳисобига тўқсон бир миллион тўққиз юз беш минг сўм ундириб берилди.\nЯна бир ана шундай мурожаат Сурхондарё вилояти Шеробод тумани, «Оқтепа» маҳалласида яшовчи фуқаро О. Шотўраев томонидан йўлланди. Мазмуни жиҳатдан юқоридаги мурожаат билан деярли бир хил. Яъни О. Шотўраев ҳам «Термиз Лада» МЧЖга автомашина олиш мақсадида тўлаган 37 000 000 (ўттиз...\nЎзбекистонда масжидлар 8 июндан очилади. Фақат...\nМасжидлар 8 июндан очилади. Фақат...\nБугун, 4 июнь куни, 14 кунлик карантиндан сўнг «Ўрикзор» савдо мажмуаси ўз ишини қайта бошлади.\nПандемия шароитида таълим сифати ўзгармаслиги керак\nТаълим ва тарбия мамлакат тараққиёти ва унинг келажаги кафолати экани исбот талаб қилмайдиган ҳақиқат. Бутун дунёга етарлича хавф солган коронавирус пандемияси таълим соҳасига ҳам мамлакатимизда коронавирус пандемияси тарқалиши олдини олиш мақсадида жорий этилган карантин шароитида таълим муассасалари, жумладан, мактаблар вақтинча...\nShowing 41-58 of 15,346 items.


Бокуда Эрдўғон иштирокида Тоғли Қорабоғдаги ғалаба шарафига парад ўтказилди\n07 декабр 2021, Тошкент вақти: 02:38\nАлиев ва Эрдўғон Бокудаги ҳарбий парадда, 2020 йил 10 декабри\nОзарбайжон пойтахти Бокуда 10 декабрь куни Тоғли Қорабоғда жанговар ҳаракатлар тўхтатилгани шарафига ҳарбий парад бўлиб ўтди. Бундан роппа-роса бир ой муқаддам – 10 ноябрь куни Озарбайжон, Арманистон ва Россия ўртасида тузилган минтақада ўт очишни тўхтатиш тўғрисидаги битим кучга кирганди.\nОзарбайжон Мудофаа вазирлиги аввалроқ парадда 3 мингдан зиёд ҳарбий иштирок этиши ҳамда 150 тага ҳарбий техника намойиш қилинишини маълум қилган. Парад ўтаётган майдонда бугун жанг пайтида қўлга киритилган Арманистон ҳарбий техникаси ҳам пайдо бўлган.\nБокудаги парадда Туркия президенти Ражаб Тоййиб Эрдўғон ҳам иштирок этиб, Озарбайжон президенти Илҳом Алиевдан кейин узоқ нутқ сўзлаган. Декабрь ойи бошида И. Алиев мамлакатда ҳар йили 8 ноябрь куни нишонланадиган янги байрам – Ғалаба кунини таъсис этган. Тинчлик битими аслида 9 ноябрдан 10 ноябрга ўтар кечаси имзоланганди, бироқ 10 ноябрь Туркия Республикаси асосчиси Мустафо Камол Отатуркни хотирлаш куни бўлгани учун бу кунни байрам қилиш фикридан воз кечилган.\nУч томонлама имзоланган тинчлик шартномасига кўра, Арманистон ва Озарбайжонга ҳужжат имзоланган куни қўшинлар қаерда турган бўлса, ўша ерлар бириктирилган. Янги чегара бўйлаб эса Россиянинг тинчликпарвар миссияси жойлаштирилган.


Афғонистон сайловлари: "Овоз бераман, аммо номзодлар сўзларига ишонмайман" - BBC News O'zbek\nАфғонистон сайловлари: "Овоз бераман, аммо номзодлар сўзларига ишонмайман"\nАфғонистонда президентлик ва маҳаллий кенгашлар учун сайловларга саноқли кунлар қолди. Кобулдаги мухбиримиз Фозил Аҳмад Ёлғиз сайловлар олди вазиятни ўрганиш учун Бадахшон вилоятига сафар қилган ва қатор расмийлар ва сайловчилар билан суҳбатда бўлган.\nАфғонистонда президентлик ва маҳаллий кенгашлар учун сайловлар бўлиб ўтишига саноқли кунлар қолди. Кобулдаги мухбиримиз Фозил Аҳмад Ёлғиз сайловлар олди вазиятни ўрганиш учун Бадахшон вилоятига сафар қилиб, қатор расмийлар ва сайловчилар билан суҳбатда бўлган. Бадахшон вилоятининг Мустақил сайлов комиссияси бошлиғи Абдумалик Ҳанафийга кўра, 14та туманга сайлов бюллетенлари вертолётлар орқали юборилади.\nСайлов шикоятларини текшириш комиссияси раиси Шарафуддин Рустақий Бадахшон вилоятининг чекка ҳудудларида маҳаллий қўмондонлар ва зўравон кишилар сайлов жараёнларига аралашаётганидан хавотир билдиради.\nБадахшонлик Низомиддин сайловда овоз беришини, бироқ номзодларнинг сўзларига ишонмаслигини айтади.\nРағистон тумани яшовчиларидан бўлган Бадирул Ҳакам: "Ҳудудда ҳамон қор эриб битгани йўқ, йўллар эса, бузуқ ва одамлар овоз беришга имконсиз", дейди.\nБадахшон вилояти кенгашига сайловлар учун 119 киши ўз номзодини қўйган. Улар ҳам президентликка даъвогарлар сингари сайловолди тарғиботларини шиддат билан олиб боришмоқда\nБадахшон вилоятининг узоқ туманларидан келган одамлар ўз сайлов бюллетенларини олиш учун саф тортишган\nҲамидуллоҳ: "Сайловларни қандай бўлиб ўтиши муҳим, чунки мамлакат келажаги мана шу сайловларга боғлиқ", дейди\nБадахшон вилоятидаги аёллар учун сайлов бюллетенлари тарқатиш маркази. Аммо, бу ерга овоз чипталарини олишга келган аёллар сони эркакларга қараганда оз.\nБадахшоннинг тоғли 7 туманига сайлов жараёни учун зарурий ашёлар автомашиналарда етказилиши кўзда тутилганди. Аммо, қалин қор туфайли йўллар 4 ойдирки, ёпилиб қолган.\nАвтоуловлар ўз йўлига, ҳамон аҳоли учун асосий улов ҳамон мана бу жониворлар...\nМана бу отахон сайловда иштирок этиши, бироқ жараён адолатли ва шаффоф ўтиши лозимлигини айтади.\nБадахшон вилоятида жами 293 сайлов шаҳобчаси мавжуд. Аммо, хавфсизлик таҳдидлари боис 22 марказ ёпиқ қолмоқда\nБаъзи бадахшонликлар сайловларга маҳаллий қўмондонлар ва бошқа шахслар аралашишларидан ташвишдалар.\nСемати қишлоғи яшовчиларидан бири Бимиллоҳ 12 йилдан бери ваъда қилинган ўзбек тилидаги китоблар мактабларга етказилмаётганини айтади.\nБадахшон вилоятининг чекка минтақасидаги Семати қишлоғи... Овоз бериш маркази бу тумандан 23 чақирим узоқда жойлашган.\nҚора камар қишлоғида яшовчи Нуриддинга кўра, минтақада кўплар ҳали сайлов бюллетенларини олишмаган.\nҚора камар сайлов шаҳобчаси. Лекин, баъзи қишлоқлар бу марказдан 3 соатлик узоқликда жойлашган.\nВилоятнинг аксар йўллари мана шу аҳволда...\nАргу тумани Сабз баҳор қишлоғи бир неча ой олдин Толибон ҳужуми остида қолганди. Аммо, ҳозир вазият тинч\nБу йўллар, кўп қадим йўллар...\nҚора камарга шу ердан кетилади\nСайлов руҳини ҳамма ёқда сезиш мумкин.\nАммо, тирикчилик ғамида юрганлар ҳаммаси ҳам сайлов ҳақида ўйлаётгани йўқ...


Вакилларимизнинг Халқаро Қуръони карим мусобақаларидаги иштироки.\nШу йилнинг 7-11 октябрь кунлари Саудия Арабистони Подшоҳлигининг Маккаи мукаррама шаҳрида XXXIX Халқаро Қуръони карим мусобақаси ўтказилади. Вакилларимиздан Тошкент ислом институти битирувчиси Сайдуллоҳ қори Тоҳиров ва “Кўкалдош” ўрта махсус ислом билим юрти талабаси Абдулбасир қори Камолов мазкур мусобақада иштирок этиш учун 2 октябрь куни Саудия Арабистонига жўнаб кетишди.\nШунингдек, шу йилнинг 7 – 9 октябрь кунлари Россия Федерациясининг пойтахти Москва шаҳрида XVIII Халқаро Қуръони карим мусобақаси бўлиб ўтади. Ҳар йили дунёнинг шарқ ва ғарб мамлакатлари вакиллари ушбу мусобақада иштирок этиб келмоқда. Ҳозирда мазкур мусобақада қатнашиш учун 32 та мамлакат вакиллари ташриф буюришди. Қувонарли жиҳати шундаки, ушбу мусобақада юртимиз вакили Тошкент шаҳар, Учтепа туманидаги “Ҳазрати Умар” жоме масжиди имоми ноиби Азимбоев Валихон қори ҳам қатнашади. Вакилимиз сўзига кўра, Россия Федерациясида ўтказиладиган XVIII Халқаро Қуръони карим мусобақаси шартлари Қуръони каримни тажвид қоидаси билан ўқиш ва уни чиройли талаффуз қилишдан иборат. Қориларимизга мазкур халқаро нуфузли мусобақаларда олий ўринларни эгаллашини Аллоҳдан сўраб қоламиз.\nДругие материалы в этой категории: « Европа бўйлаб мусулмонларнинг терроризмга қарши тинч намойиш юриши\tЭрон илм тараққиётида 18-ўринда »


Овозли хабарларда йиғилган пуллар келажакда Абу Салоҳ, Содиқ Самарқандий кабилар чиқиши учун хизмат қилиши ҳақидаги фикрлар баён этилган.\nҲозирда мазкур фуқарога нисбатан Жиноят кодексининг тегишли моддаси билан жиноят иши қўзғатилиб, тергов ҳаракатлари олиб борилмоқда.\nЭслатиб ўтамиз, куни кеча ДХХ томонидан Сурхондарёда 8 нафар давлат хизматчиси йиғилиш жараёнида қўлга олинганди.\nБюджет ва кредит маблағларини ўзлаштирган 1 нафар собиқ банк ходими ва 7 нафар турли ташкилот ходимлари эҳтиёт чораси сифатида мажлис жараёнида қамоққа олинган.\nДХХ икки қизни фоҳишаликка юбораётган аёлни қўлга олди\nУ Тошкент халқаро аэропортида ушланган.\nДХХ Тожикистонга доллар олиб чиқиб кетаётганларни қўлга олди\nТезкор тадбирда Бекобод шаҳридаги «Казарма» соддалаштирилган ўтиш пункти орқали кўп миқдордаги валюта қимматликларини қўшни давлатга ноқонуний олиб чиқиб кетишга уринган 2 нафар фуқаро ушланди.\nДХХ Туркия фуқаросини қўлга олди\nТошкент вилоятида вақтинча истиқомат қилувчи Туркия Республикаси фуқароси, 1965 йил туғилган Ю.Х.нинг ноқонуний фаолиятига чек қўйилди.\nДХХ электр тармоқлари корхонасининг икки ходимини қўлга олди\nҲозирда мазкур шахсларга нисбатан Жиноят Кодексининг 168- (фирибгарлик) ва 211- (пора бериш) моддалари билан жиноят иши қўзғатилиб, тергов ҳаракатлари олиб борилмоқда.\nДХХ Андижондаги жиноий гуруҳ фаолиятига чек қўйди\nОлинган маълумотларга кўра, 1988 ва 1991 йилларда туғилган, муқаддам судланган ака-ука томонидан 2 нафар қариндошларини жалб этган ҳолда, кишига вақтинчалик сархушлик бағишлайдиган кучли таъсир қилувчи дори воситаларининг барқарор савдоси йўлга қўйилган.\nДХХ: Болалар учун байрам тадбири ташкил этилди\n1 июнь — Халқаро болаларни ҳимоя қилиш куни муносабати билан Давлат хавфсизлик хизматининг «Матонат» спорт мажмуасида маданий-кўнгилочар ва оммавий спорт тадбири ташкил этилди.\nДавлат хавфсизлик хизматининг Сирдарё вилояти бўйича бошқармаси ходимлари томонидан вилоят божхона ҳамда ички ишлар бошқармалари билан ҳамкорликда тезкор тадбир ўтказилган.


ЭШИТИШ ҚОБИЛИЯТИ БУЗИЛГАН БОЛАЛАРГА ЁРДАМ БЕРАДИГАН 10 та МАСЛАҲАТ – Acoustic\nPosted on 19.06.2020 22.12.2020 by Editor Editor\n2008-йилда доктор Жейн Мейделл, аудиолог, логопед, аудиовербал терапевт ( нутқ терапевти) ва эшитиш соҳасида 40 йиллик тажрибага эга, болаларнинг аудиология амалиётидаги тажрибаси билан ўртоқлашади. У “эшитиш қийин бўлган болаларга қандай ёрдам бериш тўғрисида мутахассислар учун 10 та маслаҳат” ни тузган.\nДоктор Жейн Мейделл педиатрия аудиологиясида консалтинг амалиётига эга. У аудиолог, нутқ терапевти бўлиб, эшитиш сохасида 40 йилдан ортиқ тажрибага эга, шу жумладан юқори лавозимларда. Доктор Мейделл шунингдек кўплаб китоблар, журнал ва мақолалар муаллифи, таниқли халқаро ўқитувчидир.\n2008-йилда мен Форт-Уортдаги (Техас) КУК болалар касалхонасида тақдимот қилдим. Кейин эшитиш ва нутқ бўлимининг директори Бески Клем мендан “Профессионаллар учун 10 та маслахат”ни шакиллантириш ва ёзишни сўради.\nБугун мен уларн улари янгилаш вақти келди, деб қарор қилдим. Мана улар:\nТехникани ҳар куни текширинг!\nБолалар муаммолар ҳақида қандай хабар беришни билишмайди, шунинг учун ота-оналар ҳар куни эрталаб эшитиш аппаратини текширишлари керак, мактабда кимдир кунда уни яна текшириши керак.\nFM ТИЗИМИ ЁҚИЛГАН ВА ИШЛАЁТГАНЛИГИГА ИШОНЧ ҲОСИЛ ҚИЛИНГ!\nСинфдаги ўқитувчилар хар куни FМ тизимининг ишлашини текширишлари керак. Болалар ўзларига эътибор қаратишни ёқтиришмайди ва ўқитувчига очиқчасига мурожаат қилишади, шунинг учун улар орасида кўринмас огохлантириш тизими мавжуд бўлиши керак. Масалан, ўқитувчи хотиржам равишда микрофон билан гаплашиши мумкин ва улар ўртасида: “Менинг кўйлагим қандай рангда?” Агар бола жавоб берса, FМ тизими ишлаётган бўлади.\nБОЛА ДОИМИЙ РАВИШДА НУТҚНИ ИДРОК ЭТИШ УЧУН ТЕСТЛАРДАН ЎТИШИ КЕРАК!\nЭшитиш аппаратларини мос равишда созлашимиз мумкин ва хатто товуш чақалоқнинг қулоғига етиб боришини биламиз, аммо нутқ унга аниқ ва тушунарли эканлигини билмаймиз. Эшитиш қобиляти бузилган ҳар бир бола нутқни идрок этиши учун текширилиши керак. Бироқ, биз шунчакки натижани билишни хохлаймиз, унинг қандай аниқ хатоларга йўл қўйганлигини билишимиз керак. Ушбу хатоларни билиб, биз эшитиш мосламаларини созлашимиз мумкин.\nМасалан, агар бола “с” фонемасини тўғри идрок этмаса, унинг 5000-6000 Гц частотада эшитмаслигини англатади. Аудииолог ушбу маълумотни созламани ўзгартириш учун ишлатиши керак ва кейин нутқ яхшиланганлигини текшириш керак.\nНАТИЖАЛАРНИ КУЗАТИБ БОРИШ КЕРАК!\nАгар сиз уларни кузатмасангиз, бола нимани эшитаётганини ва энг муҳими, бола нима эшитишини билмаяпсиз. Ҳар бир катталар боланинг нутқни идрок этишини назорат қилиши керак. Ота-оналар, нутқ терапевтлари, корректорлар, аудиологлар ва ўқитувчилар “эшитиш полицияси” бўлиши керак.\nҚандай холатларда бола яхши эшитади?\nҚандай вазиятларда бола қийналади?\nҚандай ўзига хос фонемаларни эшитмайди?\nУ уларни ҳар қандай вазиятда ёки узоқ масофада эшитадими?\nУшбу маълумотларнинг барчаси ёзиб олиниши ванатижани яхшилаш учун созламаларни ўзгартирадиган аудиологга ёки эшитиш аппаратлари бўйича мутахасисга юборилиши керак.\nБОЛАЛАР КАТТА БЎЛГАЧ, УЛАРНИ ЭШИТИШ ҚОБИЛИЯТИГА ЎРГАТИНГ!\nБоланинг эшитиш қобилияти қанчалик даражада йўқотилганига қараб, аввал ота-онага таълим берамиз. Биз улар билан эшитиш қобилиятини йўқотиш сабабларини мухокама қиламиз, уларга эшитиш технологиясининг турли моделларини ўзлаштиришга ёрдам берамиз ва эшитиш қобилиятининг тил ва мия ривожланишига таъсирини тушунтирамиз. Болалар улғайганларида, улар хар хил маълумотни олишлари керак. Бу уларнинг эшитиш қобилияти йўқолганлигини ва улар бу хақда ҳамма нарсани билишлари керак. Тахминан 7-8 ёшда мен болаларга аудиограмма натижаларини тушунтиришни бошлайман. Ушбу турдаги маслахат, шунингдек, ёш беморларга саволлар бериш имконини беради\nҲАР КИМ НОТЎҒРИ ТУШУНИШИ МУМКИН!\nБола вақти-вақти билан бирон бир одам бирор нарсани тушунмаслиги ёки эшита олмаслиги, шунчаки эшитиш қобилияти заиф одам эмаслигини билиш мухимдир. Шунинг учун, кимдир айтилганларни такрорлаш ёки аниқлаштиришни сўрашда хеч қандай ёмон нарса йўқ. Бу маърифат масаласидир ва бола билан шуғулланадиган хар бир киши унинг устида ишлаши керак.\nЭШИТИШИ ҚОБИЛИЯТИ ЗАИФ БОЛАЛАР БИЛАН ТАНИШИНГ!\nУмумий таълим-бу улкан нарса. Идеал холда, бола аллақачон эшитиш қобилияти заиф болалар ўқийдиган мактабга қатнайди. Акс ҳолда оилалар ҳам мактаблар ҳам эшитишқобилияти заиф ўқивчилар билан бошқа эшитиш қобилиятига эга бўлмаган болалар билан учрашувлар уюштириши мумкин. Туман мактаблари хар ойда бир марта турли хил мактабларнинг болалари учрашадиган жамоавий тушлик уюштириши мумкин. Оилалар ўз фарзандларини хар хил конфиренцияларига олиб боришлари мумкин. Болалар ва ўсмирлар Bell association LOFT дастурига қўшилишлари мумкин. Бунда эшитиш қобилияти заиф катта болалар уларга хомийлик қилади.\nЯНГИ ТЕХНОЛОГИЯЛАРГА ИНТИЛИНГ!\nТехника такомиллашишда давом этмоқда. Агар бола мавжуд техника билан яхши муомала қилса ҳам, яхшиланган асбоб ускуналар билан у янада яхши натижаларга эриша оладими?\nЯнги эшитиш мосламалари эскиларининг таклиф қилмаганларини таклиф қиладими?\nЯнги кохлеар имплант ёки рақамли эшитиш аппаратларидан фойдаланиш вақти келдими?\nМавжуд эшитиш аппарати эшитиши заиф бўлган болалар учун “етарлича яхши”ми? Келажаги ушбу таълимга боғлиқ бўлган болалар учун етарлими.\n,,Етарлича яхши‘‘ одатда эшитиш қобилияти паст бўлган болалар учун ,,Етарлича яхши эмас‘‘ деган маънони англатади. Фақатгина ,,аъло‘‘ улар учун етарли бўлади.\nОТА-ОНАЛАР ВА ВАСИЙЛАРНИ ЖАЛБ ҚИЛИНГ!\nБолалар аудиологик текширувлардан, мактабда ўқиш, терапия билан ўзлари якка тартибда шуғулланишлари керак эмас. Ота-оналар жалб қилиниши керак. Ота-оналар фарзандининг нимани эшитишини, нимани қолдириб кетаяпти ва нима қилиш кераклигини аниқ билишлари керак.\nУ ,,нутқ бананининг‘‘ ичидаги товушларни эшитадими? Агар йўқ бўлса, уларни тинглаш учун нима қилиш керак?\nАгар у бу товушларни эшитса-ю, лекин уларни тушинмаса, уларга қандай терапия керак?\nТерапия пайтида ва мактабда у билан нима содир бўлади?\nБоланинг қобилиятларини доимий равишда ошириб бориш учун ота-оналар нима қилиши керак?\nОта-оналар ўқитувчиларга эшитиш боланинг эшитиш қобилиятини йўқотиш оқибатларини тушунишига ёрдам бериш учун нимани айтишлари керак?\nОта-оналар болалар ҳаётида жуда муҳим рол ўйнайди улар қанчалик кўп билиш ва фаол иштирок этишса, улар эшитиш қобилиятини тиклашида ёрдам беришади.\nЭшитиш қобилияти заиф бола билан ишлайдиган ҳар бир киши битта жамоанинг аъзоси. Аудиолог ва дефектолог текширувдан олдин ҳар бир боланинг аҳволи қандайлигини аудиологга айтиб бериши керак. Боланинг тил даражаси қандай? Ушбу маълумот билан аудиолог шифокор қайси нутқни идрок қилиш тестини топширишни билиб олади. Худди шундай, агар боланинг нутқи идрок етарлича яхши бўлмаса, аудиолог ва дефектологга хабар бериши лозим. Агар эшитиш аппаратларини тақишда эшитиш баландлиги етарлича яхши бўлса (лекин улар ,,Нутқ бананининг‘‘ ичида бўлса), кейин нутқни идрок этиш қобилияти боланинг эшитиш қобилиятини яхшилаш учун терапия зарурлигини англатади. Бир қулоқдаги нутқни эшитиш, иккинчисига қараганда ёмонроқ бўлса, аудиологга ҳам хабар бериши керак. Бу болага янги технологиядаги яхшиланган махсулотларга ўтказиш кераклигини англатади. Мулоқот қилиш, бир-биримизни тинглаш ва хурмат қилиш орқали биз боланинг натижаларини яхшилашимиз мумкин.\n🎗Дефектолог Ҳаёта Собирова тавсия этади 👍


Углерод толасидан ясалган автомобиль кузови айни пайтда аккумулятор ҳам бўла олади\n26 январ 2021, Тошкент вақти: 13:08\nШвециянинг Чалмерс техника университети етакчилигида ўтказилган тадқиқот углерод толаларидан аккумулятор электродлари ўлароқ фойдаланиш мумкинлигини кўрсатди. Бу эса углерод толалари энергия тизими таркибига айланадиган структурал аккумуляторлар яратиш учун йўл очиб беради.\nБу каби кўп функцияли материаллар келажак автомобиллари ва учоқлари вазнини кескин озайтиришга кўмаклашиши мумкин.\nЙўловчи самолётлар электр токи ёрдамида ишлаши учун ҳозиргидан анча енгил бўлиши керак. Электромобиллар кўпроқ масофага юра олиши учун ҳам уларнинг вазнини озайтириш керак.\nЧалмерс техника университети профессори Леиф Асп углерод толаларидан нафақат структурал материал, балки бошқа мақсадларда фойдаланиш устида ишламоқда. Унинг айтишича, улардан аккумулятор сифатида фойдаланиш автомобиль вазнини 50 фоизгача озайтириш имкони беради.\nЛеиф Асп етакчилигидаги олимлар гуруҳи яқинда углерод толаларининг микротузилмаси улардан электродлар сифатида фойдаланишга қандай таъсир кўрсатиши ёритилган илмий мақолани эълон қилган эди. Кичик ва яхши тизилмаган кристалларга эга углерод толалари яхши электромеханик хусусиятларга эга эканлиги, аммо нисбатан юмшоқроқ эканлиги аниқланган. Катта, тартибли кристалларга эга толалар эса мустаҳкам эканлиги, аммо улардан структурал аккумулятор ўлароқ фойдаланиб бўлмаслиги аниқланган.\nЛеиф Асп етарлича мустаҳкам бўлган, аммо электр энергиясини сақлашга қодир кўп функцияли толаларни ишлаб чиқариш мумкинлигини айтди. Масалан, электромеханик хусусиятларга эга углерод толалари пўлатдан қаттиқроқ бўлади. Аммо пўлатдан икки баробарга қаттиқроқ бўлган толалардан аккумулятор сифатида фойдаланиб бўлмайди.\nИзланувчилар айни дамда ҳам автомобилсозлик, ҳам самолётсозлик саноати ходимлари билан ҳамкорлик қилмоқда. Аспнинг айтишича, самолётлар учун қалинроқ углерод толаларидан фойдаланишга тўғри келиши мумкин, чунки самолёт танаси мустаҳкам бўлиши керак.\nПрофессор структурал аккумуляторларда ёнувчан моддалардан фойдаланилмаслигини, шу сабаб эса улар стандарт аккумуляторлардан хавфсизроқ бўлишини қўшимча қилди.\nМассачусетс технология институти сунъий зако тадқиқотларига $1 млрд сармоя ётқизади


Буни биргина Наманган вилоятидаги ўзгаришлар мисолида ҳам кўриш мумкин. Хусусан, ҳудудда маҳаллий ҳокимлик тизимига АКТнинг жорий этилиши билан бошқарув ва хўжалик юритувчи субъектлар ҳамда бошқа муассасалар ўртасида электрон алоқа изчиллиги таъминланаяпти. Ҳозир бу ерда локал ва корпоратив тармоққа уланган компьютерлар орқали турли йиғилишлар тафсилотлари, қабул қилинган расмий ҳужжатлар нусхалари ижрочиларга тезкорлик билан етказиб берилмоқда. Ўз навбатида, вилоят ҳокимлиги веб-сайти зарур маълумотлар билан бойитилиб, мунтазам янгиланиб борилаётир. Айни чоғда маҳаллий ҳокимликларнинг юқори ва қуйи бўғинлари ўртасида электрон ҳужжат алмашинуви тўлиқ йўлга қўйилган.\nБундай ислоҳотларнинг ҳаётга татбиқ этилишида Президентимизнинг 2012 йил 21 мартдаги “Замонавий ахборот-коммуникация технологияларини янада жорий этиш ва ривожлантириш чора-тадбирлари тўғрисида”ги қарори муҳим аҳамият касб этаётир. Жумладан, вилоят ҳокимлиги ҳузуридаги “Компьютерлаштириш маркази” давлат унитар корхонаси томонидан шаҳар ва туман ҳокимликларида “Е-хат” ҳимояланган электрон почта тизими ҳамда “Е-ҳужжат” дастури ўрнатилди. “Uz” доменида регистраторлик, хостинг, электрон почта хизматлари, электрон имзо калитларини рўйхатга олиш ҳуқуқига эга бўлинди. Шунингдек, веб-сайтлар яратиш, илғор дастурий таъминотларни ишлаб чиқишга киришилди.\nКорпоратив электрон почта ёрдамидаги қоғозсиз ҳужжат алмашинуви эндиликда нафақат ҳокимликлар, балки солиқ, молия, иқтисодиёт, статистика, маданият ва спорт, адлия, божхона бошқармалари, банклар, коммунал соҳа ташкилотларини ҳам қамраб олган. Умуман, ҳозирги кунга қадар вилоятдаги 230 дан зиёд бошқарма, ташкилот ва муассаса “Е-хат” тизимига уланиб, бошқарув ва ижронинг электрон имкониятларидан фойдаланмоқда.\nТаъкидлаш жоизки, бугун интерактив давлат хизматларини йўлга қўйиш борасидаги амалий саъй-ҳаракатлар ўз самарасини бермоқда. Вилоят ҳокимлигининг “namangan.uz” веб-сайтида фуқаролар, юридик шахслар ва тадбиркорлик субъектлари учун мўлжалланган 27 та интерфаол давлат хизмати кўрсатилмоқда. Улар орқали вилоят ҳаётининг энг долзарб масалалари, шунингдек, тадбиркорлар мурожаатларини электрон тарзда кўриб чиқиш, қишлоқларда намунавий лойиҳалар асосида барпо этилаётган уй-жойлар қурилиши сингари масалалар ҳал этиб борилаётир.\n2014 йилда вилоятда ахборот-коммуникация технологияларини жорий этиш ва ривожлантириш бўйича режалаштирилган манзилли дастур ижроси доирасида амалга оширилган ишлар натижасида янгидан-янги соҳаларга АКТ кириб борди. Улардан бири — Наманган туманидаги “Орзу” даҳасида барпо этилаётган намунавий тураржойлар қурилишида он-лайн видеокузатувнинг йўлга қўйилиши бўлди. Гап шундаки, янги массивда барпо этилиши мўлжалланган 150 дан ортиқ уй-жой биноларида иш жараёни доимий равишда мониторинг қилиб борилди. Бу эса, ўз навбатида, бунёдкорлик учун зарур бўлган ашёларни узлуксиз етказиб бериш, бинокорлар учун қулай меҳнат ва дам олиш шароитининг яратилиши, иш унумдорлигини ошириш сингари масалалар ечимини тезкорлик билан ҳал этишда кенг имкониятларни юзага келтирди.\nМанзилли дастурнинг яна бир банди ижроси эса шаҳар ва қишлоқлардаги маҳалла фуқаролар йиғинларини компьютер техникаси ҳамда бошқа турдаги замонавий алоқа воситалари билан таъминлашнинг янги босқичини бошлаб берди. Ўтган давр мобайнида фуқаролар ўзини ўзи бошқариш органларидаги оргтехникалар тўлиқ хатловдан ўтказилди. Ҳозирги пайтда “Маҳалла-Н” дастури, яъни йиғин, унда яшовчи фуқароларга қулайлик яратиш мақсадида маълумотлар базасини сақловчи, шунингдек, турли сўровлар бўйича ҳисоботлар олиш имконини берувчи дастурий маҳсулот ишлаб чиқилмоқда.\nАхборот алмашинувининг энг тезкор ва қулай воситаси бўлган интернет хизмати ҳам вилоятимиз аҳли ҳаёти, корхона, ташкилот ва муассасалар фаолиятидан мустаҳкам ўрин олаётганини таъкидлаб ўтиш жоиздир. У телекоммуникация тармоғи иш сифатини белгилаб берувчи воситалардан бирига айланган. Буни, масалан, ҳозирги кунга келиб давлат ва бошқарув идораларидан 280 таси, шунингдек, 1886 та хўжалик юритувчи субъект ҳамда 615 минг киши глобал тармоқдан фойдаланаётганида кўриш мумкин.\nАКТ соҳасининг ўзига хос жиҳати шундаки, у тезкорлиги, кун сайин янгиланиб туриши билан бошқа жабҳалардан фарқланади. Жамият учун нафи тегадиган ҳар бир янгилик эса амалда татбиқ этилиши билан қимматлидир. Шундан келиб чиқиб айтадиган бўлсак, ахборот технологияларини ҳаётга янада кенг жорий этиш бўйича олдимизда ҳали кўплаб муҳим вазифалар турибди. Уларнинг изчил ижроси эса иқтисодий-ижтимоий тараққиётимизнинг жадаллашувига хизмат қилиши, шубҳасиз.\nЎзбекистон Республикаси Ахборот технологиялари ва коммуникацияларини ривожлантириш вазирлигининг Наманган вилояти бошқармаси бошлиғи вазифасини бажарувчи.\nМазкур рукндаги бошқа мақолалар: « Истеъмолчи ҳуқуқи — доимий эътиборда\tЭрта тараддуд кўрган афзал »


«Автосервисларда алданавериб, машина тузатишни ўрганишга қарор қилдим». Стереотипларни ўзгартирган автомеханик қиз ҳикояси (видео) - Daryo\n14:43, 19.01.2021 24510\nНастя Туман 29 ёшда. Россиянинг Волгодонск шаҳрида туғилган автомехаик болалигида барча каби оддий қизалоқ эди. 4 ёшидан бошлаб рақсга тушишни ўрганган. Мусиқа мактабини битирганидан сўнг қўшиқ куйлаб, рақсга тушган. Эндиликда Настянинг миллион нафар обуначига эга YouTube канали бор. Лекин у каналига мусиқа ёки рақс намойишлари эмас, машина устахонасидаги фаолияти акс этган видеоконтентлар жойлаштиради. Санъаткорликдан тўғридан-тўғри машина устасига айланган қаҳрамонимиз Настя Туман «Wday.ru» сайтига ўзининг қизиқарли ҳикоясини сўзлаб берди.\nФото: Instagram / @tymannastya\nКўпчилигимиз учун рулдаги аёлларга бўлган муносабат маълум. Айниқса, 10 йил аввал бу ҳақда гапириб ҳам бўлмасди. Йўл ўртасида ишдан чиққан машина билан ёлғиз қолиш, атрофдагилардан ҳақоратли сўзлар эшитиш… Хуллас ёрдам берадиган инсоннинг ўзи топилмас эди. Ана шундай вазиятларда нима қилиш кераклигини билмаганман. Автосервисдаги ёлғонлар менинг бу соҳани ўрганишимга туртки бўлди.\n10 йил аввал ҳаётим тубдан ўзгарди. Хаёлида қўшиқ ва рақс бўлган аёлнинг ўрнини автомобиль созловчиси эгаллади. Бу воқеа қизлар фақат таом тайёрлаш учун яратилмаганини исботлашимга катта ёрдам берди.\n19 ёшимда таъмирлашни ўрганиш учун автоулов механикасини пухта ўрганишга ва унинг қандай ишлашини билишга қарор қилдим. Шу тариқа мен коллежни тарк этдим. Усталарга шогирд тушиш учун устахоналардан иш излай бошладим. Илк уринишимдаёқ устахона ходимлари бу ерда қизларга жой йўқлигини маълум қилди. Менинг шунчаки таом тайёрлашни ўрганишим кераклигини айтиб, қайтариб юборган одамлар ҳам бўлишди. Кўп урунишлардан сўнг менга ўргатадиган ва қизиқишларимга ҳурмат биланқарайдиган жойни топдим. Волгодонсклик Альбертга катта раҳмат, у бошиданоқ менга иш ҳақи ҳам тўлай бошлади.\nАвтосервисга келган одамлар мени кўриб ҳайрон қоларди. Кимдир менинг у ерда ишлашимга умуман ишонмасди ҳам. Сизни илк кўриб турган одамга сиз ҳам бошқалар каби хизмат кўрсатувчи ходим эканингизни тушунтириш қийин. Лекин баъзи эркакларнинг аёл киши фақат уй ишига ярайди, дейиши нотўғри.\nШу тариқа икки ойлик ўрганиш давомида асосий билимларни олдим ва энди барчасини ўзим бажаришим мумкин эди. Кейинчалик сервиснинг мижозлари кўпая бошлади. Мен ўз касбимни жуда яхши кўраман, барчасини синчковлик билан бажараман. Таъмирлашдан сўнг машинани тозалаб, ювиб қўяман. Бу мени бошқалардан ажратиб туради.\n«5 йил ичида йўлда ҳайдовчиларга 30 марта ёрдам бердим»\nБир куни таъмир учун мунтазам бузилаверадиган BMW машинасини олиб келишди. Совутиш тизими ишдан чиққан, шу сабабли двигатель қизиб кетаверади. Мен уни таъмирлашим керак эди. Машина учун керак бўлган ички қурилмаларни АҚШдан олиб келишга тўғри келган. Бу ҳақиатан энг қийин ва молиявий жиҳатдан қиммат жараён эди. Натижада таъмир учун кетган харажат машинанинг ўзидан ҳам қимматга тушган.\nШунингдек, йўлда тез-тез автомобиль эгаларига ёрдам бераман. Беш йил ичида тахминан 30 та ҳолат. Уларнинг кўпчилиги ўхшаш ҳолатлар: ғилдиракни алмаштириш, машинани ўт олдириш, ёқилғининг тугаши каби. Ҳаммамизга маълум, кўпчилик ҳайдовчилар автоулов механикасини унчалик ҳам яхши тушунмайди.\n2015 йилда видео монтаж билан шуғулланадиган турмуш ўртоғим «Автосервисда қандай ишлашингни суратга тушир, таъмирлашингни кўрсат. Уларни ўзим монтаж қилиб YouTube’га жойлаштираман», − деди. Дастлаб ушбу ғояни унчалик ҳам жиддий қабул қилмадим. Чунки ҳам ишлаш, ҳам суратга олиш қийин эди. Аммо турмуш ўртоғимнинг бунга қизиқаётганини кўриб, уни хафа қилмасликка қарор қилдим. Орадан бир йил ўтиб блогерга айландим.\nКундузлари таъмирлаган ишларимни суратга олардим. Кечқурун эса уларни YouTube’га жойлаштирардим. Видеоларни томоша қилсам, барчаси бир-бирига ўхшаш. Улар ҳақида ўйлаб, кўпроқ янгилик қилиш кераклигини англадим. Менинг аёл эканим машиналарни таъмирлашга халақит бермайди. 2017 йилдан буён устахонада фаолият юритаётган бўлсам-да, канални ҳам ривожлантиришга вақт ажаратяпман.\n«Ҳеч бўлмаса, машинанинг қандай ишлашини ўрганиш керак»\nМенинг биринчи машинам отамнинг 1978 йилда ишлаб чиқарилган «Нива»си эди. Ҳозирда Hammer H3, Nissan Skyline R33 va Toyota Chaser JZX100 автомобилларим бор. Ҳайдовчиликк ўқиётганда, автоулов механикаси машғулотларига ҳам боришни канда қилманг. Бу ҳаётда, албатта, керак бўлади. Агар аллақачон машина бошқарсангиз, унинг қандай ишлаши ҳақида ўқинг. Энг кераклиги, ниманинг қаерда жойлашгани, йўлда бузилса, нима қилиш мумкин, ғилдиракни қандай ўзгартириш керак кабилар. Ҳар бир ҳайдовчи автомобилнинг ушбу асосларини, албатта, билиши лозим.\n19:36 Бугун 156\n19:24 Бугун 805\n18:54 Бугун 8221\n18:47 Бугун 4301\n12:09, 25.01.2022 106289\n00:52 Бугун 80783\n00:19 Бугун 71171\n02:41 Бугун 68451


ИнтерФУТБОЛ :: Осиёнинг 2019-йилдаги энг яхши футболчиси аниқланди- Қатарлик Акрам Афиф\nОсиёнинг 2019-йилдаги энг яхши футболчиси аниқланди- Қатарлик Акрам Афиф\nГонконгда 2 декабрь, душанба куни Осиё футбол конфедерацияси «The AFC Annual Awards 2019» маросимида 2019 йилнинг энг яхшиларини эълон қилди.\nОсиёнинг 2019 йилдаги энг яхши ўйинчиси номига Қатар терма жамоаси ва «Ас Садд» клуби вакили Акром Афиф лойиқ кўрилди. Футболчи январда бўлиб ўтган Осиё Кубогида жамоасининг чемпионликка эришишига ёрдам берганди. Ундан ташқари ушбу совринга Али Ризо Бейронванд («Персеполис») ва Томоаки Макино («Урава Ред») каби футболчилар ҳам даъвогар бўлганди.\nХалқаро майдонда тўп сурувчи энг яхши осиёлик футболчи соврини Жанубий Корея вакили Сон Ҳён Минга насиб этди. «Тоттенҳэм» ҳужумчиси ушбу соврин учун курашда Сардор Азмун («Зенит») ва Макото Ҳасебе («Айнтрахт») каби футболчиларни ортда қолдирди.\nЭнг яхши эркак мураббий номига Чун Жун Йон муносиб деб топилди. Жанубий Корея U-20 устози ёшлар ўртасидаги Жаҳон Чемпионатида жамоасини финалга қадар олиб борди. Мазкур терма жамоа етакчиси Ли Кан Ин («Валенсия») эса Осиёнинг энг яхши ёш футболчиси бўлди.\nБарча совриндорлар билан танишинг:\n«Осиё Олмоси» — Ал Султон Абдуллоҳ\nЙилнинг энг яхши ассоциацияси\nИлҳомлантирувчи — Япония ФА Ривожланаётган — Гонконг ФА Интилувчан — Гуам ФА\n«Оммавий футбол ривожига қўшаётган ҳиссаси учун» ОФК президенти соврини\nИлҳомлантирувчи — Хитой ФА Ривожланаётган — Сингапур ФА Интилувчан — Бруней ФА\nЙилнинг энг яхши мураббийи (аёллар) — Асако Такакура (Япония)\nЙилнинг энг яхши мураббийи (эркаклар) — Чун Жун Йон (Жанубий Корея)\nЙилнинг энг яхши футзалчиси — Томоки Йошикава (Япония)\nЙилнинг энг яхши футболчиси (аёллар) — Саки Кумагаи («Лион», Япония)\nХалқаро майдондаги энг яхши осиёлик футболчи — Сон Ҳён Мин («Тоттенҳэм», Жанубий Корея)\nЙилнинг энг яхши ёш футболчиси (аёллар) — Жун Эндо (Япония)\nЙилнинг энг яхши ёш футболчиси (эркаклар) — Ли Кан Ин (Жанубий Корея)\nЙилнинг энг яхши футболчиси (эркаклар) — Акром Ҳассан Афиф («Ас Садд», Қатар)


Southwest Airlines авиакомпанияси АҚШдан Кубага ўзининг илк парвозини амалга оширди\n09:15 / 13.12.2016\nАмериканинг йирик бюджет авиакомпанияси бўлмиш Southwest Airlines 12 декабрь куни АҚШдан Кубага ўзининг илк парвозини амалга оширди. Prensa Latina агентлиги берган хабарга кўра, бортида 156 нафар йўловчи бўлган Boeing 737 самолёти Тампа шаҳридан (Флорида штати) учган ва Ҳаванадаги Хосе Марти номли аэропортга бориб қўнган.\nМана шу рейс билан Southwest Airlines авиакомпанияси бошқарув раиси Гэри Келли ва компаниянинг етакчи менежерлари Куба пойтахтида бўлишди. Келлининг сўзларига кўра, Кубага бир ҳафтада олти марта парвоз уюштириш имконияти туғилганидан “жуда мамнун”. У икки давлат ўртасидаги авиапарвозлар сони ортишига умид билдирган.\nБундан олдин Американинг Delta Air Lines, JetBlue, Silver Airways ва American Airlines компаниялари ҳам Кубага доимий парвозларни амалга ошира бошлаган эди. Ана шундай компаниялардан умумий ҳисобда 10таси АҚШ транспорт вазирлигидан Кубага тижорий парвозларни уюштиришга рухсат олган.\nАргентина ўз ҳудудида АҚШ базаларини қуришга розилик берди – ОАВ\n10:40 / 22.07.2018\nКубада президент лавозими таъсис этилиши кутиляпти\n14:24 / 21.07.2018


12 March 2016 - 11:48\nАлбатта, намойиш ҳаракатга чигалликлардан кўра, бир неча баравар кўп некбин ўзгаришлар олиб кирди.\n“Лофчи”лар ва “ўроқда йўқ, машоқда йўқ”лар жамият ҳаёти учун бегона эмасдилар. Бу муаммолар, ўзбек ҳамжамияти билан бир ўзанда асрлар бўйи, тенгма-тенг оқиб келаётган – руҳий жоҳилликлар билан боғлиқ кўҳна касалликлар тарихидан иборат эди.\n“Ҳой-ҳойчи”лар ҳамма замонлардаги сингари кузатувчи мақомидан “мувафаққиятли” ўтгач, ҳаракат бошида турган йўлбошчиларни ўз таъсир доираларига олиш учун юриш бошладилар. Бу юриш аниқ режа ёки уюшган гуруҳ мисолида бўлмай, онгимизни қамраб олган ялтоқланиш, ҳийла-найранг, мунофиқлик асосида, ички эҳтиёжлар силсиласи билан ўз-ўзидан автоматик тарзда ўртага чиқаётган эди.\nЎзбекларни поракандаликка олиб келган бу қусур тарқоқлиги, ўзига хослиги билан диққатга сазовар эди. Мақсад битта бўлса ҳам, улар ҳеч қачон бир мушт бўлиб бирикмас эдилар. Бирикканларида эдилар, энг аввало улар уюшган гуруҳлар шаклида намоён бўлган бўлардилар. Олий мақсадлари мол-дунё ва шон-шуҳрат орттириш бўлгач, улар жиноий йўллар билан ҳам мақсадларига эришаверардилар. Олтмиш йилдан ортиқ Ўзбекистонни армани мафиясига ўхшаш ҳар турли жиноий гуруҳлар, ич-ичидан қурт каби кемирмасди…\nМавриди келганда, шу ўринда бир нарсани айтиб ўтиш жоиз кўринади. Салимбой билан Гафурбой ҳам армани мафияси этагидан ушлаб, “дунё танимаганда” эди, шу пайтгача амалга оширган жиноятларининг мингдан бирини ҳам амалга ошира олмаган бўларди. Уларга “таълим-тарбия” берган армани мафияси эса, неча юз йиллик анъаналарини давом қилдириб келарди.\nЯна, ўзбеклардаги ҳавфсаласизлик ва лоқайдликнинг ҳар қанақа жиноятдан ҳам ёмонроқ эканини айтмасак, бир ёқламалик қилган бўламиз.\nЛофчилар ва “ўроқда йўқ, машоқда йўқ”чиларга ўхшаганларнинг бу ишларни эплай олмасликларига сабаб, улар эзилган, тарихий илдизларидан узилган бир миллат ичидан чиққанлари эди. Жуда кўп нарсаларни хаёл қилсалар ҳам, уларда биринчи навбатда, бу ишларни амалга ошириш учун ҳеч қанақа малака йўқ эди, кейин улар қўрқоқ ва олчоқ эдилар.\nЯна, миллатнинг жасурлари ва онгли қатлами ҳар доим қирилиб келгани учун улар ёвқир билан олчоқнинг, ориф билан омининг фарқига бормас, ҳар қандай йўл билан бўлсада, кўзлаган манзилларига қараб силжийверардилар. Думга ўхшаб, бош қайси томонга қайрилса, “эргашмоқ”, уларга одат эди.\nАжабланарлиси, улар ҳеч бир замонда кўзлаган чўққиларини забт эта олмас, хатоларни ҳеч қачон кечирмайдиган ҳаёт қонунлари, уларни ўргимчак каби ҳар сафар туйқусдан ҳавойи хаёллар калавасига чуваб ташларди.\nҲақиқий думдан уларнинг битта тафовутланадиган жиҳатлари бор эди: Одатда, дум ҳеч қачон эгаси бошига заррача талофат етказмас, бу думлар ҳар қанақа бошни вақти соати етиб, еб битирар ва ўзларига янги бош қидирардилар.\nБу кабилар, биз ўзбеклар учун одатдаги ҳолат бўлиб, “Бирлик”нинг ўртага чиқишидан мақсад; жамиятни мана шунақа балолардан халос этиш учун эди. Хос иллатлардан ўзини халос этмаган миллатнинг Озодлик ва Ҳурликни хаёл этиши, кулгули бир нарса эди.\nҲайъат ичида бу каби салбий анъаналарга қарши туриш нари турсин, миллатни абгор қилаётган қусурларни фазитлатга йўюувчилар кўпчиликни ташкил этар, миллат онгида инқилоб ясаш учун олдин, ҳайъат ичидаги кўпчиликнинг онгида ўзгариш ясаш зарур бўларди.\nБу йиқилган бир мамлакатни қайта тиклашдан кўра, мураккаб ва таҳликали бир иш эди.\nФеълимиздаги камчиликларимизни яхши англайдиган Муҳаммад Солиҳ билан, шунинг учун ҳам ҳар қандай кимса осонликча чиқишиб кетавермасди. Эътиқоди ва мақсади йўлида, ўзини ҳам аямайдиган Муҳаммад Солиҳ Озодлик ва Ҳурлик йўлида, отасига ҳам ён бермаслигини, унинг яқин атрофидагилар яхши билардилар.\nКимликларини яхши англамайдиган баъзи бировлар, ўзлари билмаганлари ҳолда, ўзларининг билимсизлигини ёки эътиқодда собитқадам бўлолмаслигини – Муҳаммад Солиҳдаги “кибр” ва “қўрслик”ка ўхшаш салбий жиҳатлар билан беркитмоқчи бўлардилар. Бу, улар учун муаммони ҳал қилишнинг энг осон усули эди. Уларнинг Муҳаммад Солиҳ билан очиқдан-очиқ баҳслашишга, матбуот орқали уни “реваниш”га чақиришга қурблари етмасди. Бас, шундай бўлгач тилларини ҳам тиймасдилар.\nБу ҳаммаси, “Бирликка” талофат етказарди.\nҲайъат аъзоларининг кўпчилиги бу кабиларнинг оғзига уриш ўрнига, борҳо оловга мой сепар, бу кун-кундан зиддиятни кучайтирарди.\nБировнинг кимлигини билмасдан баҳо бериш ҳамманинг ҳам қўлидан келар, бировларнинг аввалбошдан фазилатларини кўришга ҳаракат қилиш эса, ҳамманинг ҳам иши эмасди.\nНамойишдан кейин “Бирлик” сафларига янгидан-янги гуруҳлар келиб қўшилди. Бектемирдаги қозоқ-ўзбек гуруҳи бошлиғи Иброҳим Жуманов гуруҳи, мана шундай гуруҳлардан бири эди. Улар намойишга қозоқ тилида шиорлар кўтариб чиққан эдилар. Мовий матога битилган шиорда: ўзбек ва қозоқнинг бир миллат эканлиги, “Бирлик” йўли қозоқларнинг ҳам йўли эканлиги ҳақида ёзилганди.\nГуруҳ йигирма чоғли ўт-олов йигитлардан тузилганди. Гуруҳда Камол, Қаҳрамон, Носир ва сариқ Иброҳим деган бир неча забардаст йигитлар бор эдилар. Улар, Каримов режими Ошкоралик ҳайдаб келган демократик қарашларни Ўзбекистондан буткул сиқиб чиқарган даврларгача ҳам кураш олиб бордилар.\nКейинроқ, уларнинг кўпчиликларини Қозоғистонга кўчиб кетди, деб эшитдим.\nСаидолим Оқилов ҳам шунақалар сирасига кирадиган ўзбекнинг оташқалб йигитларидан бири эди. У Чилонзордаги Алгаритим даҳасига яқин маҳаллалардан бирида турарди.\nЎша замонларда ширкатлар машҳур бўла бошлаган эди. Қурилиш ширкатларидан бирида ишлайдиган Саидолим Оқиловни ширкат бошлиғи маош билан таъминлаб, “Бирлик”ка беркитиб қўяди. У йиллаб чарчаш нималигини унутиб, “Бирлик”ни мустаҳкамлаш учун қўлидан келган барча ишни амалга оширди. Республиканинг ҳар бурчагида кезиб, янги гуруҳлар ташкил этди, минглаган одамларни “Бирлик” сафларида уюштириб, ташкилотчилик иқтидорига эга қанчадан-қанча йигитларни кашф этди…\nАммо “Бирлик”нинг “бўлиниш”и, унинг руҳиятига салбий таъсир этди. Самимийлигию, жасурлиги билан у асил ҳақиқатнинг тагига етолмади. Вақтида ўқиб ўрганмагани ва ақлни пешлашга имкони бўлмагани, унга қаттиқ панд берди. У гапимга қулоқ солишни истамади. Абдираҳим Пўлатовнинг Муҳаммад Солиҳнинг “хоин”лиги хусусидаги сўзларига учиб, у билан қолди.\nКўп ўтмади. У ҳам вақт изми билан оқ-қорани таниб, Абдираҳим Пўлатов билан бошқаларга ўхшаб, “сан-ман”га бориб, ажрашди. Бироз вақт ҳеч қанақа сиёсий ҳаракатларга қўшилмай юрди. Кейинроқ, Васила Иноятова билан ҳамкорлик қилди. Орадан ҳеч қанча вақт ўтмай, мени излаб келаркан, Васила Иноятованинг ҳукумат билан ҳамкорлиги хусусида, сўзлаб, у ердан ҳам кетганини айтди.\nУнинг, энг оғриқли ҳикоялари Миролим Одилов хусусида эди. Миролим Одиловнинг мунофиқликларини, порахўр, хотинбозлигини, ҳаромхўр, ёлғончилигини сўзлаб, у адо этолмасди. Абдираҳим Пўлатовнинг шу каби кимсаларни атрофига йиғиб, “Бирлик”нинг илдизига болта урганини ҳам, у кеч бўлсада очиқ англаб етган эди.\nУ беш-олти йил олдин, юрак хуружидан тўсатдан вафот этди…


ИШОНЧНИ ОҚЛАШ БАХТИ... » Жиззах ҳақиқати газетаси расмий сайти\nЖиззах ҳақиқати газетаси » Янгиликлар » ИШОНЧНИ ОҚЛАШ БАХТИ...\nМамлакатимизда соғлиқни сақлаш соҳасида кенг кўламли ишлар амалга оширилмоқда. Президентимизнинг ушбу соҳани ривожлантириш, уни тубдан ислоҳ қилишга қаратилган қатор фармон ва қарорлари қабул қилинди. Бу борада бирламчи тиббиёт хизмати, шошилинч ва тез тиббий ёрдам, ихтисослаштирилган тиббий хизмат, хусусий тиббиёт, аҳолининг репродуктив саломатлигини асраш каби йўналишлар устувор вазифа қилиб белгиланган. Қувонарлиси, ушбу соҳада фаолият юритаётган ҳар бир ходим борки, улар давлат эътиборида.\nҲар йили она Ватанимиз мустақиллиги арафасида Президентимиз томонидан халқимиз маданияти ва маънавиятини юксалтириш ишига қўшган муносиб ҳиссаси, ёрқин истеъдоди ва серқирра ижоди, илмий фаолияти, самарали хизматлари, ёш авлодни она юртга муҳаббат, истиқлол ғояларига садоқат руҳида тарбиялаш ҳамда жамоат ишларидаги фаол иштироки учун бир қанча юртдошларимиз давлат мукофотлари билан тақдирланишди. Улар орасида республика ихтисослаштирилган онкология ва радиология илмий амалий тиббиёт маркази Жиззах филиали директори, тиббиёт фанлари доктори, профессор Сулаймон Абдужабборов ҳам II даражали “Соғлом авлод учун” ордени билан мукофотланди.\nОддий хизматчилар оиласида дунёга келган Сулаймон Абдужабборов болалигиданоқ кўпчилик оқ халатли инсонларга ҳавас билан қарашларига гувоҳ бўлар, назарида уларнинг юриш-туриши, касб-кори сир-синоатга тўлиқ бўлиб туюларди. У кезларда ҳозиргидек ривожланган тиббиёт қайда, аҳоли ўртасида турли юқумли ва юқумсиз касалликлар кўп учрар, уни даволаш учун шифокорлар умуман етишмас эди. Шу боис ҳам ёш йигитча мактабни тамомлаши билан собиқ Тошкент Давлат тиббиёт институтининг даволаш факультетига кириб ўқий бошлади. Эндигина олийгоҳни тамомлаган ёш мутахассисI клиник шифохонасининг хирургик бўлимида ишлай бошлади. Бу ерда анчагина тобланган шифокор колопроктология бўлими мудири этиб тайинланди. Кейинчалик I Тошкент давлат тиббиёт институти “Умумий амалиёт шифокори учун жарроҳлик” кафедраси ассистенти, кафедра доценти вазифаларида самарали меҳнат қилди. 2004 йил эса Республика онкология илмий маркази колопроктология бўлими илмий раҳбари сифатида фаолият кўрсатди. У киши қаерда ва қайси лавозимда ишламасин, шифокорга хос инсоний сифатлари билан тан олинган. Тажрибали ва етук мутахассиснинг меҳнатлари давлатимиз томонидан муносиб рағбатлантирилиб, 2008 йил у“Меҳнат шуҳрати” ордени билан тақдирланди.\n2017 йил Президентимиз ташаббуси билан пойтахтдаги 144 нафар малакали шифокорлар вилоятларга тақсимланиб, жойларда тизимни жонлантириш, янгиликларни, шунингдек ташхис қўйиш, даволашни шу жойнинг ўзида амалга ошириш мақсадида юборилди. Тиббиёт фанлари доктори, профессор С.Абдужабборов эса республика ихтисослаштирилган онкология ва радиология илмий амалий тиббиёт маркази Жиззах филиали директори этиб тайинланди. Ўтган йили филиалда иш бошлаган раҳбар шифохонанинг молиявий ҳолати, ходимларнинг меҳнат муҳофазаси, касбига иштиёқи, муомаласи, иш фаолиятини яхшилади, уларни рағбатлантирди. Тиббиёт масканининг моддий техник базаси янгиланди. Онкологик касалликларга эрта ташхис қўйиш ва даволаш ишлари шу ернинг ўзида амалга ошириладиган бўлди. Ёш мутахассисларни иш билан таъминлади. Шунингдек, жарроҳлик бўлимига 200 миллион сўмлик тиббий асбоб-ускуналар, тоза ичимлик суви келтирилди. Айни пайтда таъмирлаш ишлари давом этмоқда.\nТиббиёт соҳасининг қайси тармоғи бўлмасин С.Абдужабборов мавжуд имкониятлардан унумли фойдаланган ҳолда элимиз саломатлигини асраб-авайлаш, касалликларнинг олдини олиш, соғлом турмуш тарзини қарор топтириш, зарарли одатларга чек қўйиш, умуман инсонга, унинг соғлигига зарар етказиши мумкин бўлган барча салбий омиллардан йироқ юриш ва воз кечишнинг қоидаларига риоя қилади, ўзгаларни ҳам шунга ундайди.\n–Бу касб инсондан жуда катта сабр-тоқат, матонатни ва фидойиликни талаб этади, –деди Сулаймон Абдужабборов. –Агар шифокорда ана шу сифатлар бўлмаса, танлаган соҳасида муваффақиятга эриша олмайди. Энг асосийси, халқ меҳрини, ишончини қозона олмайди. Эришган ютуқларимда эса аҳил жамоамнинг ўрни беқиёс. Шундай қутлуғ бир кунда камтарона меҳнатим Президентимиз томонидан иккинчи марта муносиб баҳоланганидан ўзгача бир ғурур, таъриф этиб бўлмас шараф ҳиссини туйдим. Зеро, ушбу эътибор юртимизда инсон ва унинг манфаатлари юксак қадрланаётгани, келажак авлоднинг жисмоний ҳамда руҳий камолоти олий қадрият сифатида эътироф этилаётганининг ёрқин намунасидир.\nТиббиёт –бу ҳаёт, тиббиёт бу илм-фандаги катта йўналиш. С.Абдужабборов вилоятимизда фаолиятини бошлаганига кўп бўлмасада, инсонийлик хислатлари билан жамоада обрў-эътибор қозонди, уларнинг дўсти, маслаҳатгўйига айланди. Шифохона бош врачи, олий тоифали онколог Алимардон Болтаев, врач-онколог Дилшод Ибрагимов каби тажрибали ҳамда Гулсара Турсунова, Шаҳноза Хасановадек ёш мутахассисларнинг фикр-мулоҳазалари билан қизиқиб, ҳамиша уларни қўллаб-қувватлайди. Ўзига нисбатан билдирилган ишонч ва ҳурматни оқлашга ҳаракат қилади. Шу кунларда шифохонанинг ёш шифокорлари Ботир Қобилов ва Элдор Саидовлар Белоруссиянинг Минск шаҳрига малака ошириш мақсадида жўнаб кетишмоқчи. Уларнинг ҳар бирига давлат ҳисобидан 20 миллион сўмдан маблағ ажратилган. Ўз соҳаси бўйича чет элдаги ҳамкасблари билан тажриба алмашиб, тиббиётдаги янгиликларни вилоятимизда тадбиқ этишни ният қилишган.\nОлимнинг ўзи сингари илм-маърифатли, комил фарзандлари, шогирдлари бор. Оталардан болаларга ҳаммаси ўтади–одамийлик, касбий жиҳатдан мукаммаллик, фидойилик, ташкилотчилик, ташаббускорлик фазилатлари. Тўнғич ўғли Қаҳрамон молиячи. Аброр Тошкент педиатрия институтини тамомлаган, айни пайтда Россия онкология илмий маркази аспиранти. Шогирдлари Бегзод Наврўзов, Санжар Худоёров, Ботир Қорахўжаев, Шакар Маткаримовалар халқимиз саломатлигини асраб-авайлашдек савоб иш билан банд.\nСулаймон Абдужабборов бой тажрибаси ва юқори малакаси билан вилоятимиз соғлиқни сақлаш тизимидаги ислоҳотларга бош-қош бўлаётир. У илмий салоҳиятини аҳоли ҳаётига салбий таъсир кўрсатаётган омилларни аниқлаш, унинг олдини олиш, онкологик касалликларда қўлланиши керак бўлган жараёнлар, лозим жиҳатларни амалиётда асослашга эътибор қаратмоқда.


Cабоқлар “Билимдан-илмга” шиори билан | QISHLOQ HAYOTI\nПрезидентимизнинг жорий йилнинг 27 июлида “Тошкент вилояти Чирчиқ давлат педагогика институтини ташкил этиш тўғрисида”ги қарори қабул қилинган эди. Ўтган қисқа даврда мазкур ҳужжат ижроси бўйича қатор ишлар амалга оширилди. Олийгоҳга 2017-2018 ўқув йилига мўлжалланган қабул квоталари асосида 21 та таълим йўналиши бўйича 750 нафар талаба қабул қилинди.\nТаъкидлаш керакки, вилоятда бугунги кунда 406 та мактабгача таълим муассасаси, 871 та умумтаълим мактаби ва бошқа ўнлаб мусиқа ва санъат мактаблари, “Баркамол авлод” марказлари ҳамда болалар ва ўсмирлар спорт мактаблари фаолият кўрсатмоқда. Мазкур муассасаларда ёш авлодга таълим бериш самарадорлигини ошириш, уларнинг моддий-техник базасини ҳар жиҳатдан мустаҳкамлаш бўйича тизимли ишлар амалга ошириб келинмоқда.\nДавлатимиз раҳбарининг юқоридаги қарори эса соҳадаги ислоҳотлар самарасини янада яхшилаш, вилоят халқ таълими тизимидаги мактабгача, мактаб ва мактабдан ташқари таълим муассасаларининг тарбиячиларга, бошланғич синф ўқитувчиларига, айниқса, аниқ фанлар ва чет тиллари бўйича ўқитувчиларга бўлган эҳтиёжини қондириш, туманлар ва қишлоқ жойларидаги таълим муассасаларини малакали педагоглар билан таъминлаш ҳамда халқаро стандартлар даражасига мос олий маълумотли педагог кадрлар тайёрлаш борасида муҳим қадам бўлди.\nҚарор ижроси шаҳарнинг кўркам ва хушҳаво мавзесида институт учун кўп қаватли бино ажратилиб, мавжуд ўқув ва амалиёт хоналари, ётоқхоналарини таъмирлаш, ҳовли ва йўлакларни кўкаламзорлаштиришдан бошланди. Спорт майдонлари ҳамда ўйингоҳлар тартибга келтирилиб, барча зарур шарт-шароитлар яратилди. Асосийси, талабаларга таълим-тарбия бериш учун 70 нафардан зиёд профессор-ўқитувчи жамоаси шакллантирилди.\nЯнги олийгоҳда ўқув йилининг бошланиши катта тантанага айланди. Ушбу тадбирда институт профессор-ўқитувчилари, талабалар, вилоят ва Чирчиқ шаҳар ҳокимлиги вакиллари, вилоятдаги таълим муассасалари, жамоат бирлашмалари, ишлаб чиқариш корхоналари вакиллари ҳамда ота-оналар иштирок этди.\nУнда институт ректори, профессор Ғофуржон Муҳамедов ушбу илм маскани нафақат мактабгача, мактаб ва мактабдан ташқари таълим муассасалари учун юқори малакали педагог кадрлар тайёрлашга ихтисослашганлигини, балки бу ерда илғор хорижий педагогик технологияларни амалиётга жорий этиш, бу борада илмий тадқиқотларни олиб бориш ва иқтидорли талабаларнинг илмий фаолият билан шуғулланишига ҳам барча шарт-шароитлар яратилганини таъкидлаб ўтди.\nТалабалик бахтига муяссар бўлган ёшларнинг эса қувончи чексиз. Зеро, юқоридаги қарорга асосан, ушбу ёшларнинг аксарияти талаба бўлишдек бахтга эришди. Боиси, мазкур қарорга мувофиқ Тошкент давлат педагогика университети ва бошқа турдош олий таълим муассасаларига ҳужжат топшириб, белгиланган тўлов-контракт квоталари доирасида ўқишга кира олмаган Тошкент вилоятида яшовчи абитурентларнинг маълум қисми 2017-2018 ўқув йили учун Чирчиқ давлат педагогика институтига талабаликка қабул қилинди. Бунда маълум баллдан юқори кўрсаткич тўплаган абитурентлар ичидан баллар кетма-кетлиги бўйича сараланиб, вилоят халқ таълими тизимининг кадрлар бўйича эҳтиёжлари доирасидан келиб чиққан ҳолда қарор қабул қилинди.\n– Илк сабоқни барча йўналишлар бўйича “Билимдан-илмга” шиори билан бошладик, – дейди институтнинг маънавий-маърифий ишлар бўйича проректори, фалсафа фанлари номзоди, доцент Баҳодир Ҳусанов. – Бу шиор замирида, аввало, Президентимизнинг китоб ўқишга қизиқишни ошириш борасидаги даъвати мужассам. Ҳар бир талаба дастлабки йил 10 та бадиий китоб ўқиш ташаббуси билан чиққанлиги ва бу кўрсаткичнинг йилма-йил ошиб бориши маънавий муҳит – китобхонлик билан бошланишидан далолатдир.\nИстиқболда институт талабаларини 3 минг нафарга етказиш, магистратура ва докторантура босқичларини очиш назарда тутилган. Шу билан бир қаторда, мамлакатимиздаги педагогика йўналишидаги олийгоҳлар сингари мазкур институтда ҳам махсус сиртқи бўлимлар очилиб, шу кунларда талабаларнинг қабул қилинаётганлиги ҳам эътирофга лойиқдир.


Даллас полицияси навбатдаги ҳужумлар ҳақида янги таҳдидлар олди\n11:28 / 10.07.2016\nАҚШнинг Даллас шаҳри полиция департаментига ҳуқуқ-тартибот муассасаларига навбатдаги ҳужумлар уюштирилиши мумкинлиги ҳақида хабарлар келиб тушди, деб хабар бермоқда шаҳар полицияси.\nТаъкидланишича, хабарлар аноним бўлган, уларда ҳужумлар гўёки "бутун шаҳар бўйлаб" уюштирилиши мумкинлиги айтилган. Полиция бошқармаси штаби айни вақтда ёпиб қўйилган, воқеа жойига махсус кучлар етиб келган, улар бино атрофидаги ҳудудни ўраб олишган. Бу ҳақда CBS телеканали сайтида маълум қилинди.\nТелеканал маълумотларига кўра, жиноятчилар полициячиларга ҳужум уюштириш мақсадида Далласга Хьюстондан келишлари мумкин.\nПолициячиларга қарши норозилик акциялари 7 июлда АҚШнинг кўплаб шаҳарларида Луизиана ва Миннесота штатларида полициячилар томонидан икки афроамерикалик ўлдирилганидан кейин бошланган. Далласдаги тартибсизликлар вақтида Афғонистонда хизмат ўтаган уруш фахрийси, 25 ёшли қора танли Мик Жонсон полициячиларга ўқ узган. Бунинг оқибатида 5 полициячи ҳалок бўлган.\nДаллас АҚШ полицияси\nДунёнинг энг юқори технологик 15 шаҳри ҳақида\nДаллас ҳайвонот боғидаги горилла интернет юлдузига айланди\nХакер Даллас аҳолисини ярим тунда оёққа турғазди\nАҚШда "Мерган" сериалининг премьераси қолдирилди\nБагама ороллари ўз фуқароларини АҚШ полицияси билан эҳтиёткор бўлишга чақирди


Москванинг Домодедово аэропортидан йўловчилар самолёти Фарғонага учиб кета олмаяпти\n22:45 / 07.09.2016\nМоскванинг Домодедово аэропортида "ВИМ-Авиа" авиакомпанияси йўловчилари бир кундан кўпроқ Ўзбекистоннинг Фарғона шаҳрига учиб кета олмаяптилар. Рейс 6 сентябрь соат 06:00га белгиланган эди, бироқ номаълум сабабга кўра бекор қилинган, деб ёзмоқда маҳаллий ОАВ.\nБарча йўловчиларга самолёт эртасига эрталаб аэропортдан чиқиб кетиши айтилган, бироқ рейс шу куни яна бекор қилинган. Авиакомпанияда самолётнинг уча олмаётганига ундаги носозлик сабаб бўлгани маълум қилинган.\nБугун аэропортнинг терминалларидан бирида бир неча ўнлаб одам йиғилган. Улар Фарғонага учиб кета олмаяптилар. Авиакомпания йўловчиларга тунаш учун меҳмонхонадан жой ажратганига қарамасдан, улар аэропорт биносида қолишмоқда ва самолётнинг учишини талаб қилишмоқда.\nАвиакомпанияда йўловчиларга рейс 8 сентябрь соат 10 да учиши айтилган.


"Эвертон" "Барселона" ҳужумчиси учун 35 млн евро тўлашга тайёр\n8 июль, 2019, 22:45 350\nТеглар:Малком | Барселона | Эвертон\nУ ўз кучини АПЛда синаб кўриши мумкин.\n"Эвертон" клуби ҳамон "Барселона" вингери Малкомни сотиб олиш фикридан қайтмаяпти. Бу ҳақда Diario Sport нашри хабар тарқатмоқда.\nЮқоридаги манбаага кўра ливерпулликлар 22 ёшли бразилиялик футболчини жорий ёзги трансферлар чоғидаёқ сотиб олишмоқчи ва бунинг учун каталонияликларга 35 млн евро тўлашга тайёр. Таъкидлаш керакки, Малкомни шахсан “ирисчилар” бош мураббийи Марку Силва ўз жамоасида кўришни хоҳламоқда.\nЭслатиб ўтамиз, Малкомга шунингдек "Арсенал", "Тоттенхэм", ПСЖ ва "Сент-Этьен" клубларидан ҳам қизиқишлар мавжуд.\nМаълумот учун, “Барселона” Малкомни бундан роппа-роса бир йил муқаддам 41 млн евро эвазига “Бордо”дан сотиб олган эди. У ўтган мавсум жами 24та ўйинда иштирок этди ва 4та гол ҳамда 2та голли узатмага муаллифлик қилди.\nМалком "Барселона"дан кетмоқчи\nМалком яна Францияга қайтиши мумкин


TIB.UZ / ИЧИМИЗДАГИ ГИЖЖАЛАР - TIB.UZ\nTIB.UZ Кун мавзуси ИЧИМИЗДАГИ ГИЖЖАЛАР\nБутунжаҳон соғлиқни сақлаш ташкилоти (БЖССТ) маълумотига кўра, инсонда содир бўладиган касалликларнинг 70-80 фоизи паразит-гижжаларнинг таъсирида келиб чиқади. Бугун ер юзи аҳолисининг 3,5-4 миллиардини гижжалар кемирмоқда, улар гижжа касаллигидан азоб чекмоқда.\nГельминтлар организмнинг ҳамма жойида бир неча ҳафтадан бир неча йилларгача ҳаёт кечиради. Мутахассисларнинг аниқлашича, гижжа инсон ичакларида қирқ-эллик йилгача яшаши мумкин экан. Кўпчилик гижжани фақат қоринда бўлади, деб ўйлайди. Аслида эса у нафақат ичакларда, балки қон томирларда, мияда, лимфада, жигарда, ўт халтасида, ўпкада ҳам бўлиши мумкин.\nГижжалар одам танасига керакли витаминлар, микроэлементлар ва озуқаларни еб яшайди ва ўзидан чиқадиган чиқиндилар билан танани заҳарлаб туради. Натижада терида ҳар хил аллергик касалликлар, турли оқ-қора доғлар, ҳатто пес (витилиго), камқонлик, уйқусизлик, нерв фаолияти бузилиши, ошқозон-ичак, жигар фаолияти бузилиши каби хасталикларга олиб келади.\nГельминтлар ўзи яшаб турган жойдаги нарсаларни еб кун кўради. Масалан, витаминларни, оқсилларни ютади, углеводлар ва микроэлементларнинг ичакларга сурилишига йўл қуймайди. Кўпчилиги эса қонни сўради. Гижжаси бор бемор болада нималар юз беришини санаб ўтайлик:\n– гижжаси бор бола яхши ўсмайди, тенгдошларидан бўй жиҳатдан ортда қола бошлайди;\n– сколиоз (умуртқа поғонаси қийшайиши) пайдо бўлади;\n– бола ақлий ривожланишдан орқада қолиб, буқоқ бези катталашади;\n– иммунитети сусайиб кетади, касалликлар юқиши осонлашади;\n– сочи тўкилиши, терисига оқ доғлар тушиши кузатилади;\n– дерматитлар (дори воситалари таъсирида терининг яллиғланиши), аллергия, анемия, хорея, холецистит, энтерколит, гастрит сингари касалликлардан бири ривожланади;\n– боланинг қорни оғрийди, асабийлашади, жиззаки бўлиб қолади, уйқусида тишларини ғижирлатади, гижжалари тухум қўяётганда орқа чиқарув тешиги қаттиқ қичишади, бола уни қашийвериши натижасида у ерда тошма ҳосил бўлади, йиринглайди.\nОдам организмида паразитлик қиладиган гижжаларнинг 250 дан ортиқ тури (9 тури болаларда) учрайди. Булардан қуйидаги гижжа-паразитлар кенг тарқалган:\nАскарида – думалоқ чувалчангсимон гижжаларнинг бир тури бўлиб, унинг узунлиги 15-40 см гача етади. Бу гижжалар одамнинг ингичка ичагида пайдо бўладиган касалликдир. Аскарида гижжаларининг тухуми ниҳоятда майда, кўзга кўринмайдиган, фақат урчиш пайтида тўпланганда оқ рангда кўриниши мумкин. Етилган гижжалар ингичка ичакда яшайди ва кўпаяди. Бир кеча кундузда 250.000 тагача тухум қўйиб, нажас билан ташқи муҳитга чиқади ва тарқалади.\nЛямблия келтириб чиқарадиган касаллик лямблиоз деб аталади. Лямблиоз кенг тарқалган бўлиб, манбаларда келтирилишича, ушбу паразитларни дунё аҳолисининг тахминан 8-10 фоизида топиш мумкин. Бу борада ёш болалар кўпроқ касалланиши исботланган. Ҳозирги вақтда фанга лямблияларнинг 40 дан ортиқ тури маълум. Лямблиялар сут эмизувчи ҳайвонларда ҳам паразитлик қилади. Айрим олимларнинг фикрича, лямблиялар шартли патоген микроорганизмлар ҳисобланиб, улар оз миқдорда соғлом инсонлар организмида ҳам учрайди. Уларнинг миқдори ичакда кўпайиб кетгандагина касалликка сабабчи бўлади, деган қарашлар ҳам мавжуд.\nЭнтеробиоз – жуда майда думалоқ, оқ, ипсимон, чувалчангсимон гижжадир. Бу гижжалар мамлакатимизнинг барча ҳудудларида учраб туради. Мазкур касаллик ҳар 100.000 кишидан 1.100 кишида учрайди. Айниқса, у ёш болаларда 70-80 фоиз учрайди. Бу гижжалар ҳам тез кўпаяди. Урғочи гижжаларнинг узунлиги 10-12 мм, эркаклариники эса 2-5 мм.ни ташкил этади. У беморнинг йўғон ва ингичка ичагида паразитлик қилади. Бу гижжалар болаларга оғиз орқали юқади ва уларни безовта қилиб, дармонини қуритади, уйқусини бузади, кўнглини айнитиб, иштаҳасининг йуқолишига сабаб бўлади.\nТрихоцефалёз – қилбошли гижжа бўлиб, узунлиги 30-35 мм.га етади. У, асосан, кўричакда яшайди, аммо баъзан йўғон ичакда ҳам учрайди. Озиқ-овқатлар орқали юқади. Бу гижжалар ҳам аскаридаларга ўхшаб юқади ва кўпайиб кетади. Натижада ич кетиши, камқонлик, озиб кетиш, дармонсизлик, инжиқлик каби ҳолатларни юзага келтиради.\nЭхинококк ясси чувалчанглар типи, тасмасимон чувалчанглар синфига киради. Унинг узунлиги 0,3-0,6 мм бўлиб, бўри ва тулкилар ичагида паразитлик қилади. Бошидаги икки жуфт сўрғичлари ёрдамида ичак деворига ёпишиб олади. Танаси 5-6 бўғимдан иборат; тухумга тўлган охирги бўғими ҳайвон ахлати билан ташқарига чиқиб кетади, унинг ўрнига яна бошқаси ҳосил бўлади.\nЭхинококкнинг тухумлари ем-хашак орқали қорамол, қўй, от ва туя каби ҳайвонларнинг ичагига тушганида улардан чиққан личинкалар қон орқали ўпка, жигар ёки бошқа аъзоларга бориб, жуда йирик, баъзан чақалоқ бошидек ва ундан ҳам каттароқ пуфаклар ҳосил қилади. Бундай пуфак ичидаги суюқликда фақат микроскопда кўринадиган жуда кўп сонли личинкалар бўлади. Итлар ва йиртқич ҳайвонлар ички аъзолари билан бирга ана шундай пуфакларни еганда улар ичагида личинкалар вояга етади. Ҳайвон ичагидан ахлат билан жуда кўп эхинококк тухумлари ташқарига чиқиб туради. Тухумлар ҳайвонларнинг юнгига ҳам ёпишиб қолади. Одам касал итни силаганда эхинококк тухумларини ўзига юқтиради. Одам ва ўтхўр ҳайвонлар эхинококкнинг оралиқ хўжайини деб белгиланади, ит ва йиртқич хайвонлар эса унинг асосий хўжайини ҳисобланади.\nБолалар гижжаси тўгарак чувалчанглар типига киради. Мазкур гижжа одамларнинг, айниқса кичик ёшдаги болаларнинг ичагида паразитлик қилади. Болалар гижжасининг урғочиси уруғлангандан кейин орқа чиқарув тешиги яқинида яшай бошлайди ва кечаси шу атрофдаги терига тухум қўяди. Бу пайтда тери қаттиқ қичишиб, кишини безовта қилади. Гижжанинг тухумлари ифлос қўл орқали яна ичакка тушиб қолса, қайтадан ривожлана бошлайди. Гижжа тухумлари касал одамнинг кийими, тўшаги ёки бошқа буюмлари орқали юқади.\nЧўчқа тасмасимон гижжалар ясси чувалчанглар типининг тасмасимон чувалчанглар синфига киради. Унинг тузилиши ва ҳаёт кечириши қорамол тасмасимон чувалчангникига ўхшаш бўлиб, вояга етган даврида одам ичагида, личинкалар чўчқалар гўштида яшайди. Одам яхши пиширилмаган чўчқа гўштини истеъмол қилиб, паразит финнасини юқтиради.\nТениаринхоз – цестодозлар гуруҳига мансуб гельминтоз. У 6-7 м гача узунликдаги, одам ичагида паразит кун кечирадиган, гермофродит, йирик тасмали чувалчангсимон гижжадир. Паразит ўн йиллаб умр кўради. Одам етарлича термик ишлов берилмаган, шунингдек, хом ва тарикибида цистицерк (буқа цепени личинка босқичи) бўлган қуритилган (сур) гўштни истеъмол қилганида шу паразит билан зарарланади.\nКасаллик юқтирадиган манба бемор одам бўлиб, улар йиллар давомида ахлат билан бирга ташқи жинсий аъзо атрофига тухумларни чиқаради. Уларнинг ҳар бири 150-180 минг тухум қўяди.\nТухумларда шаклланиб улгурган личинка (ликосфера) бўлиб, ташқи муҳитда қўшимча ривожланишга муҳтож эмас. Оралиқ хўжайин (қора мол) ичагида тухумдан холи бўлган личинкалар илгаклар ёрдамида ичак капиллярларига ўрнашади ва қон оқими билан исталган аъзога тарқалади. Асосан, мушаклараро бирлаштирувчи тўқимада ўрнашади ва кейинги личинка босқичи – цистецерк (финна)га айланади.\nЦистецерк – одам ва ҳайвонлар паразитларидан биридир. У тиниқ суюқликли пуфакча шаклида тузилган овалсимон паразит бўлиб, катталиги нўхотдек келади. Цистецерк одамнинг тери ости ёғ клечаткасида, мияда, кўзида, юрагида, жигарида, ўпкасида ва талоғида жойлашган бўлиши мумкин. Цистецерклар 10 ойгача яшаб, кейин чуқур жойлашиб олади. Қора мол гўшти билан бирга ютиб юборилган тасмасимон гижжалар ичакда овқат ҳазм қилиш безлари таъсирида қобиғидан холи бўлади ва холи бўлган гижжа уруғлари ичак деворига ўрнашади. Гижжа уруғлари аста-секин ривожланади ва 2-3 ойдан кейин етилган пакана гижжалар ўсиб чиқади. У кунига 6-11 та тухум ажратиб чиқаради. Бу гижжаларнинг узунлиги 1-4 см.ни ташкил этади.\nГижжалар қандай юқади?\nГижжаси бўлган беморлар аскаридоз тарқатувчи манба ҳисобланади, улардан соғлом одамга эътиборсизлик натижасида юқади. Шунингдек, эринчоқлик қилиб, гигиена қоидаларига амал қилмаган инсонларда ҳам бу касалликка чалиниш кўп кузатилади. Масалан: бозордан шивит, петрушка, сельдр, редиска, помидор ва бодринг олиб келиб, тўғраб, салат тайёрладингиз, дейлик. Кўриниши яхши, деб аҳамият бермай, яхшилаб ювмагансиз. Уларнинг баргига ёпишиб олган гижжа ва аскаридалар тухумлари билан бирга организмингизга тушади. Кейин ошқозон-ичак йўлига ўтади ва шиллиқ пардага ўрнашади.\nКасалликнинг соғлом одамга юқишида гижжа тухумлари билан ифлосланган қўл етакчи роль ўйнайди. Шу боис мазкур хасталикни «ифлос қўл» касаллиги ҳам дейишади.\n– организмида иммунитет пасайганда;\n– тозаликка, яъни санитария-гигиена қоидаларига риоя қилмаслик натижасида;\n– ўйингоҳларда ўйнаганда;\n– очиқ ҳавзаларда чўмилганда пайдо бўлади;\n– уй ҳайвонлари (сигир, эчки, қўй, ит ва мушуклар) билан ўйнаганда. Шунингдек, бу касаллик кўрпа-тўшаклар ва сочиқлардан;\n– қўлларни яхши ювмасликдан, кир бармоқларини оғизга солишдан, чала пиширилган гўшт, балиқ, қисқичбақа ва бошқа овқатларни истеъмол қилишдан;\n– сувни ва сутни қайнатмасдан ичиш орқали юқади. Айниқса, болалар сувда чўмилганда ўзи билмаган ҳолда сув ютади, бунда гижжалар тери шиллиқ пардалари орқали баданга ўрнашиб олади ва ўзига қулай шароит топиб кўпаяди. Мазкур гижжалар қаерга жойлашиб олса, ўша жойдан озиқланади.\nБарча гельминтлар босқичма-босқич ривожланади. Бутун ҳаёти давомида гельминт қуйидаги босқичларни кетма-кет бошидан ўтказади: тухум – личинка – етук гельминт. Бу ривожланиш даври дейилади. Гельминт одам организмига ривожланишининг биринчи босқичида тушиб, бошқа босқичда уни тарк этади. Бу беморнинг зарарсизланишини таъминлайди, лекин ташқи муҳит гижжаларни тарқатиш манбаи бўлиб қолади.\nГижжа касаллигининг асосий белгилари\nГижжалар инсон организмининг турли аъзоларига ва умумий саломатлигига зиён етказади. Касаллик аломатлари гижжаларнинг турига, миқдорига ва тананинг қаерида жойлашганига қараб белгиланади. Касалликнинг асосий белгилари:\n– бемор вазни камайиб боради;\n– доимий ҳолсизлик кузатилади, тез чарчайди;\n– тана ҳарорати кўтарилади;\n– одам танасининг терисига ҳар хил тошмалар тошади;\n– иштаҳа пасаяди;\n– бемор осойишталигини йўқотади, ухлай олмайди, боши айланади ва оғрийди;\n– инжиқ ва тажанг бўлиб қолади, тез жаҳли чиқади;\n– гижжалар ичакда жойлашган бўлса, беморнинг ичи қотади ёки кетади, кўнгли айнийди, айрим ҳолатларда қусади;\n– жигарда бўлса, кўз оқи ва бадан териси сарғаяди;\n– ўпкада бўлса, йўтал тутади, тумов, шишлар пайдо бўлади.\n– болалар қориннинг киндик соҳасида оғриқ пайдо бўлишидан шикоят қилади;\n– боланинг вазни камаяди, унда ланжлик, жирканиш пайдо бўлади;\n– жисмоний ва ақлий ривожланиши орқада қолиши кузатилади;\n– бўй ўсиши секинлашади, жинсий ривожланишда, хотирада ўзгаришлар сезилади;\n– гижжалар ичакда бўлганида боланинг ичи қотади, айрим ҳолларда ичи кетади;\n– жигарда бўлганида кўз оқи ва бадани сарғаяди, шиш пайдо бўлади;\n– гижжалар ўпкада ривожланганда болада йўтал пайдо бўлади, баъзан кўнгли айниб қайт қилади, жиғилдон қайнайди ва иштаҳаси йўқолади;\n– қоринда оғриқ, айниқса, киндик атрофида оғриқ кучаяди, ичакларда яралар пайдо бўлади;\n– орқа чиқарув тешигининг атрофида кучли қичиш пайдо бўлади, бола уялиб, кучли безовта бўлгандан кейин ота-онасига айтишга мажбур бўлади;\n– ишлаш ҳамда ўқиш қобилияти пасаяди, дарсларни ўзлаштириши сусаяди.\nЭнг яхши ҳимоя йўллари\nАввало, инсон ва уй ҳайвонлари (мушук ва ит) ўртасидаги “мулоқот”га ойдинлик киритиш керак. Бу уй ҳайвонлари инсонларда гельминт касалликларини келтириб чиқарувчи омил ҳисобланади. Инсон яна кучук ва мушуклардан ташқари, балиқ, чивин, пашша, қисқичбақалар билан мулоқотда бўлиб, бу касалликни ўзига юқтириши мумкин.\nИтлар 150 турдан ортиқ гельминтлар ташувчиси ҳисобланади, лекин шунга қарамасдан улар орқали фақат эхинококк ва альвеокок юқиши мумкин.\nШахсий гигиенада бир нечта қоидаларга риоя қилиш талаб этилади:\nа) овқатланишдан олдин қўлни ювиш – бунга болани одатлантириш катта аҳамиятга эга бўлиб, чуқур маъно касб этади.\nб) ота-оналар фарзандларига иложи борича қайнаган сув беришлари керак. Кўкатларни хом ҳолда истеъмол қилишдан олдин қайнаган сув билан ювиш лозим.\nв) очиқ ҳавзалардан сув ичмаслик, бу – гельминтларнинг олдини олишда яна бир энг асосий ва долзарб сабаблардан ҳисобланади.\nГельминтлар чивин ва пашшалар чаққанида ҳам юқиши мумкин. Касал бўлмаслик учун фарзандларимизга оддий гигиена қоидаларини ўргатсак, уларни гельминтлардан ҳимоя қилган бўламиз. Бу унчалик оғир, мураккаб иш эмас.\nКатталар, айниқса, мактаб ёшигача ва мактаб ёшидаги болаларда доимо гижжалар билан зарарланиш хавфи бўлади. Шу сабабли гижжалар билан зарарланишнинг олдини олишнинг оддий, осон йўлларини ҳар бир одам билиши керак. Буларга шахсий гигиенага қатъий риоя қилиш, қўл, оёқ тирноқларини ўз вақтида олиб, қўлни яхшилаб совун билан ювиш, идиш-товоқларни ҳам тозалаб ювиб туриш киради. Гижжалар, асосан, тупроқдан, яъни кўк ўтлар, сабзавотларни яхшилаб ювмасдан истеъмол қилишдан келиб чиқади, шу боис уларни қайнаган сув билан ювиш шарт – бу касалликнинг олдини олишга катта ёрдам беради.\nТасмасимон гижжалар эса, асосан, қорамол, чўчқа гўштини хом хатала пишириб истеъмол қилиш натижасида юқади. Оилада гўшт тўғрайдиган тахтачалар хом гўштга алоҳида, пишган гўштга алоҳида бўлиши керак.\nЭркакларни эзадиган дардлар\nСистемали қизил волчанка\nҚон босими нега пасаяди?\n'ИЧИМИЗДАГИ ГИЖЖАЛАР' 11 комментариев\nli class="comment even thread-even depth-1 parent" id="comment-174">\n29.06.2015 @ 23:42\nGiljjalar va yuqorida nomlari sanab o’tilgan qurtlar(Аскарида .Лямблия)dan qanday qilib davolanish mumkin?\nli class="comment odd alt depth-2" id="comment-612">\n01.06.2016 @ 12:40\nIltimos menga gijja qurtidan qutilishni eng samarali davosini aytinglar. oldindan rahmat!\nli class="comment even thread-odd thread-alt depth-1" id="comment-236">\n27.07.2015 @ 19:41\nIltimos eng samarali davolash usullarini ham saytga yozila\nli class="comment odd alt thread-even depth-1" id="comment-253">\n17.09.2015 @ 18:37\nАссалому алейкум, бунака касаликларни сизлар давола оласизларми?\nli class="comment even thread-odd thread-alt depth-1 parent" id="comment-339">\n01.02.2016 @ 18:42\nxammaga PIRANTEL suyuqligini ichishni tavsiya ketaman, tasiri bir kunda seziladi, faqat retseptga asosan iching, klizmani xam keragi yoq, bir martadan cherez 3 kun 2 xafta davomida ichasiz, butunlay xammasidan qutulasiz, kurs davomida gigienada yuring\nli class="comment odd alt depth-2" id="comment-346">\n13.02.2016 @ 09:37\nSamarasi bomi aniq\nli class="comment even thread-even depth-1" id="comment-613">\n01.06.2016 @ 12:41\nli class="comment odd alt thread-odd thread-alt depth-1" id="comment-3054">\n10.06.2017 @ 12:00\nбарча гижжаларни йук киладиган дори воситаси керак сертификати ва лицензияси билан\nli class="comment even thread-even depth-1" id="comment-3055">\n12.06.2017 @ 11:20\nОстрица ва Власоглав куртидан кандай даволаниш мумкин 2,5 ёшда кизча\nli class="comment odd alt thread-odd thread-alt depth-1 parent" id="comment-3077">\n05.10.2017 @ 19:27\nСалом манда лямбили бор деб аналезда чикариб берди бу касалликга карши анча дори ичдим Москвда керакли жойга бордим бир ой давомида дориларни ёзиб беришди ичиб кейин анализ топширдим лекин фойдаси булмаябди конимни тугул жонимни хам еб куйяди шеккилли илтимос узимизда тошкентда мана шу паразитга кари даволаш идораси буса айтинглар\nli class="comment even depth-2" id="comment-3086">\n09.12.2017 @ 12:50\nСардор.Гижжани итеъмол содаси аралашмаси билан туширасиз,интернетга киринг.сил\_зга мувофакият….


“Тошкентда иш бошлаганимда, бундай ўзгаришлар бўлишини тасаввур қилмагандим”. АҚШ элчиси билан суҳбат - Халқ сўзи\n“Тошкентда иш бошлаганимда, бундай ўзгаришлар бўлишини тасаввур қилмагандим”. АҚШ элчиси билан суҳбат\n12:42 01 Август 2018 Сиёсат\nФото: "Америка овози"\nҲадемай АҚШнинг Ўзбекистондаги Фавқулодда ва мухтор элчиси Памела Спратлен мамлакатимиздаги дипломатик миссиясини якунлайди. Диёримизда ўтган уч ярим йиллик фаолияти давомида Спратлен хоним икки давлат ўртасидаги муносабатлар ривожида алоҳида фаоллик кўрсатди.\n“Америка овози” телерадиоси мухбири Навбаҳор Имамова “Халқ сўзи” газетаси учун дипломат билан эксклюзив интервью уюштирди. Ана шу суҳбатни эътиборингизга ҳавола этамиз.\n— Тошкентдаги дипломатик миссиянгиз тугаб бормоқда.\n— Афсуски, шундай.\n— Тарихга гувоҳсиз... Муҳим дамларда Ўзбекистонда бўлдингиз.\n— Шундай, омадим бор экан.\n— Элчи қачон янгиланади?\n— Биласиз, буни айта олмайман. Бу масала Вашингтонда ҳал этилади.\n— Жараён секин.\n— Ҳа, секин, лекин тушунса бўлади. Уни Оқ уйда Президент ва унинг таркиби бошқаради. Элчи — давлат раҳбари ишонган шахс, унинг вакили.\nМен Тошкентда иш бошлаганимга уч ярим йил бўлди. Бу — яқин муддат ичида ўрнимга кимдир келиши керак дегани. Бу менга боғлиқ эмас. Номзод танланади, уни Конгресс кўриб чиқади. Ҳар қандай давлатга элчи шундай тайинланади. Янги элчи келганида одамлар, албатта, хурсанд бўлади. Унгача эса самолётга чиқиб, Ватанимга қайтгунимга қадар, АҚШ — Ўзбекистон алоқалари ва халқларимиз равнақи учун хизмат қилишда давом этаман.\n— Сиз аёл дипломатсиз, бундайлар кам. Афро-америкалик элчисиз, улар ҳам жуда кам. Сизни унутиш қийин бўлади. Сизни қандай эслашларини хоҳлар эдингиз?\n— Аввало, Ўзбекистон аҳлига айтадиган гапларим бор. Сизлардан чексиз миннатдорман. Мени кенг қучоқ очиб кутиб олдингиз. Биринчи дақиқаларданоқ олқишладингиз. Давлатга киришим билан 48 соат ичида ташқи ишлар вазири ишонч ёрлиғи нусхасини қабул қилди. Орадан 10 кун ўтмай ишонч ёрлиғимни Биринчи Президент Ислом Каримов қабул қилди. Қаерга бормай, одамлар мени жуда илиқ қаршилайди. Ўзбекистоннинг таниқли жойлари — Самарқанд, Бухоро ва Хива ёки Фарғона водийсидаги Мингтепа деган жой бўлсин, Термизми, қаерга қадам қўймай, Ўзбекистон халқи мени очиқ чеҳра ва табассум билан кутиб олади. Элчи сифатида бу эҳтиром ва имконият — мен учун бебаҳо.\nЭлчилик давримда янгича ҳамкорлик йўлини очдик. Шундай шериклик имконияти яратилди. Мевасини кўраверамиз. Ёшлар билан мароқ билан ишладим. Уларнинг орзулари, келажак ҳақидаги ўйларидан илҳом олдим. Бу билан фахрланаман.\nБарча ҳамкасбларимдан жуда миннатдорман. Улар менга ишонди, таянди. Ришталаримиз муваффақияти, ҳамкорликдаги ҳар қандай ютуқ кўплаб одамларнинг қаттиқ меҳнати маҳсулидир, фақат меники эмас.\nАҚШдек давлатнинг дипломати бўлиш — бир бахт. Умидим шуки, шундай карьера қилиш имконияти Ўзбекистон ёшларига ҳам насиб этсин.\nЎзбекистондек ажойиб мамлакат тарихининг шу даврида ўзига хос роль ўйнай олганимиз учун беҳад шодман. Албатта, АҚШ учун ҳам муҳим бир давр бу. Ҳамкорликнинг асоси барпо этилди, энди уни кўтариш керак. Ўрнимга келган одамнинг иши шу бўлади.\nМенинг назаримда, Ўзбекистоннинг ҳозирги раҳбари дунёга янгича кўз билан қараётгани айни муддао. 2016 йилда буни ҳеч ким тасаввур қилмаган эди. Тошкент, Хива ва Ўзбекистоннинг бошқа қисмларидан жаҳонга янгича нигоҳ билан боқишмоқда. Чунки Президент шу томонга етаклаяпти. Унинг ёнида оптимист одамлар бор. Улар Америка билан ришталар яхшиланишига ҳамиша ишонган ва узоқни кўзлаб ҳаракат қилган.\n— Мамлакат ҳаётига янги авлод кириб келмоқда. Янги чеҳралар, янги арбоблар.\n— Шундай. Мен уларга муваффақият тилайман. Янгича ғайрат ва иштиёқни кўриб жуда хурсандман. Президент Мирзиёев бошчилигида Вашингтонга келган делегация таркибида шундайларни кўрдим. Катта тажрибага эгалар ҳам, янги келганлар ҳам бор. Бир-бирлари билан яқиндан ишлашмоқда, бир-бирларидан ўрганишмоқда. Президентларимиз эришган келишувни шу инсонлар амалга оширади.\n— Президент Шавкат Мирзиёевнинг май ойидаги ташрифини тарихий деб баҳоладингиз. Нима учун?\n— Ўзбекистон — узоқ тарихга эга диёр. Алоқа ўрнатганимизга 27 йил бўляпти. Лекин биз ҳозир янги Ўзбекистон билан ишлаяпмиз. Бунга май ойида гувоҳ бўлдик. Бу — ҳақиқатда тарихий воқеа. Чунки Президент Шавкат Мирзиёевнинг Вашингтонга илк ташрифи. Кўриб чиқилган масалалар, имзоланган келишувлар, делегация ҳажми, Вашингтон уни қандай кутиб олгани — ҳаммаси янги, мисли кўрилмаган даражада ўтди. Ўзбекистонда уч ярим йилдан бери ишлаётган элчи сифатида 2015 йилнинг бошида Тошкентга келганимда, бундай ўзгаришлар бўлишини умуман тасаввур қилмаган эдим. Янгиликлар одамни хурсанд қилади.\nИкки давлат компаниялари янги имкониятлар очишга интилмоқда. Инглиз тили машғулотлари бўйича илғор дастурлар ҳақида гап кетяпти. Олий таълим хусусида муҳим мулоқот давом этяпти. Хавфсизлик бобида янгича ҳамкорлик... Буларнинг ҳаммасига замонавий ёндашиб, янгича қараб, аниқ мақсадлар сари қадам қўйиш устида келишиб олдик. 2016 йилда бошланган мулоқот асталик билан бизни мана шундай йирик келишувга етаклади. Томонлар бир-бирини яқиндан танимоқда, ришталар ўрнатилмоқда, фикрлар алмашилмоқда. Президент Мирзиёевнинг ташрифи — улкан бурилиш. Қўшма баёнот эса янги даврнинг бошланишидир.\nАввал бунчалик ғайрат ва хоҳиш бўлмагандир. Бироқ ҳозирги ҳаракатларимиз ишончга асосланган. Гап фақат АҚШда эмас. Шавкат Мирзиёев қўшнилар билан ҳам яқиндан ишламоқчи. Реал ҳамкорликка интилмоқда.\n— Элчи хоним, бу ташрифларни ташкиллаштириш нозик иш. Ўзбекистон ҳукумати билан ишлаш ҳозир қандай? Маъмуриятлараро алоқа ҳақида сўраяпман. Ислоҳотлар, аввало, ҳукуматнинг фаолиятини яхшилаши керак. Кўплаб ўзбекистонликлар учун шу қизиқ: ҳукуматимиз ҳозир қандай ишлайди? Бу борада нима ўзгарди, масалан, раҳбариятда?\n— Тўғри. Бугун Ўзбекистон ҳукумати очиқроқ. Ўзбекистон аҳли ва АҚШ элчихонаси ҳукумат тизимлари очилаётганини бирдек ҳис этмоқда, назаримда. Олдинлари одамлар муаммосига ечим излашга қийналар эди. Пенсиясини ололмай, уйини исита олмай азобда эди. Виртуал қабулхона очилганида ва улар мамлакат бўйлаб қанот ёзганида халқ жуда қувонди. Ҳукумат уларнинг дардини эшита бошлади.\nДипломатик жиҳатдан ҳам шунга гувоҳ бўлдик. Олдин ҳукумат билан бирор масалада гаплашмоқчи бўлсак, расман хат ёзиб, илтимос қилар эдик. Жавобини кутиб ўтирардик. Албатта, уларнинг архиви бўлгани яхши. Ҳар бир алоқани хатлаб борар эдик. Лекин вақтни бой берардик. Гаплашиш қийин эди. Мулоқот йўлида тўсиқлар бор эди. Ҳозир эса телефон қиламиз ва бемалол гаплашамиз. Электрон хатлар алмашамиз.\n— Телефон қилганингизда бошқача қабул қилишмайдими?\n— Йўқ, йўқ. Улар ўзлари ҳозир менга телефон қилишади. Масалан, молия вазири қўнғироқ қилади ёки ташқи савдо вазири билан гаплашаман. Тизим очиляпти, бу алоқа нормаллашиб, табиий бир шаклга кирди деганидир. Жанубий ва Марказий Осиё бўйича бош дипломатимиз Элис Уэллс шу йил бошида Ўзбекистонга келганида мазкур масалани кўтарган эди. Ўзгаришларни кўра бошладик. Ўзбекистон халқи ҳис қилаётганидек, биз ҳам ҳукумат очилаётганини кўряпмиз.\nБу — фаолият такомиллашиб, самарадорлик ошишидан далолат. Фақатгина ҳужжатлар орқали гаплашмай, масалаларни бемалол муҳокама қилишнинг таъсири кучли вужудга келяпти. Шунинг ўзи реал мулоқот. Мен учун бу ҳукуматдаги улкан янгилик.\nТашрифни ташкиллаштириш, айтганингиздек, жуда нозик иш ва уни ҳамма ҳам эплай олмайди. Ўзбекистон томони ҳам, менинг жамоам ҳам қаттиқ ишлади. Транспорт масаласидан тортиб, катта делегацияга виза беришгача бўлган жараён. Хуллас, ҳаммаси ўз вақтида ва пухта бажарилди. Ҳар бир ходимга катта масъулият юкланган эди. Бунда дипломатларимиз ўз ҳиссасини қўшди. Ўзбекистоннинг Вашингтондаги элчихонаси, АҚШнинг Тошкентдаги элчихонаси, ҳар иккиси ҳам ўта муҳим идоралар эканини исботлади.\nИшончим комилки, АҚШ ва Ўзбекистон ўртасидаги муносабатлар бундан кейин ҳам изчил ривожланиб боради.


Муҳаммаданас Ҳасанов: "Локомотив" билан юқори ўринларни қўлга киритишим керак"\n4 январь, 2022, 18:00\nТеглар:Локомотив | Қўқон-1912 | Суперлига\nУнинг умиди катта.\n“Қўқон-1912” клубидан “Локомотив”га таклиф қилинган Муҳаммаданас Ҳасанов “темирйўлчилар” билан икки йиллик шартномага имзо чекди. Барча расмиятчиликлар ҳал бўлганидан сўнг “Локо” матбуот хизмати янги футболчининг фикрлари билан қизиқиб кўрди.\n- “Локомотив” ҳақида фикрларингиз. Бизнинг клубга ўтиш жараёни қандай кечди?\n- Авваламбор, барчангизни кириб келган янги йил билан табриклайман. Мавсум олдидан бир неча клублардан яхши таклифлар бўлганди. Барчасини кўриб чиқдим ва “Локомотив”нинг таклифини қабул қилдим. Бошқа клубларнинг раҳбарларига ҳам миннатдорчилик билдираман.\n- “Локомотив” сиз учун алоҳида чорлов бўла оладими?\n- “Локомотив”нинг ўйинларини анча вақтдан буён кузатиб бораман. Сўнгги йиллардаги совринлар барчасидан далолат. Албатта, бу мен учун алоҳида чорлов бўла олади. Айтишим мумкинки, “Локомотив”га ўтиш – фаолиятимдаги бурилиш нуқтаси бўлишини кутяпман.\n- Ўзбекистоннинг 3 карра чемпиони таркибида ўйнаш қанчалик даражада босим беради?\n- Ўзбекистон чемпионатида барча жамоаларда босим бор. Албатта, мухлислар “Локомотив”дан доимо юқори натижаларни талаб қилади. Шу сабабли бу ернинг ҳам босими бор. Буни тезроқ енгиб ўтишга ҳаракат қиламан.\n- “Локомотив”даги рақобат ҳақида нима дея оласиз?\n- Ҳар бир жамоада рақобат юқори даражада бўлади. Ҳаммамиз биламизки, рақобат футболчининг ўсишига сабаб бўлади. Бу доимо футболчининг фойдасига хизмат қилади.\n- Ушбу мавсумда “Локомотив” таркибида ўзингизга қандай мақсад қўйгансиз?\n- “Локомотив” билан юқори ўринларни қўлга киритишим керак. Клуб раҳбарияти футболчиларга қўйилаётган вазифаларни ўзгартирмайди. Шу сабабли ушбу мавсумда юқори темпда ўйин кўрсатишни истайман.\n"Қўқон-1912"нинг мураббийлар штабида ўзгариш юз берди


Япония 60 йил ичида тараққиёт мақсадлари учун 330 млрд доллар ажратди\n14:19 / 28.09.2015\nСўнгги 60 йил ичида Япония тараққиёт мақсадлари учун расмий ёрдам йўналиши бўйича 330 млрд долларга яқин маблағни ажратди. Бу ҳақда Япония бош вазири Синдзо Абэ БМТнинг барқарор тараққиёт саммитида маълум қилди.\n“Сўнгги 60 йил ичида Япония доимий равишда халқаро жамоатчилик ривожи учун ўз ҳиссасини қўшиб келмоқда. Тараққиёт учун кўрсатилган умумий ёрдам миқдори эса 330 млрд долларни ташкил этади”, - деди Абэ. – Мазкур лойиҳа доирасида Японияда 560 минг киши касбий тайёргарликдан ўтган бўлса, 190 минг мутахассис бошқа мамлакатларга юборилди.\nЯпонлар бош вазири БМТнинг 2030 йилга қадар тараққиёт дастурини амалга ошириш учун янги глобал ҳамкорликни ташкил этиш лозимлигини айтиб ўтди.\n“Қабул қилинган дастурни амалга ошириш мақсадида шимол ёки жанубга бўлувчи эмас, балки барча иштирокчилар умумий тараққиёт учун ўз ҳиссасини қўшадиган янги глобал ҳамкорликни ташкил этиш зарур. Бундай ҳамкорлик аёллар, имконияти чекланган одамлар, ёшларнинг ҳам мазкур жараёнларда фаол иштирок этадиган даражага олиб келиши лозим, - деди Абэ. – Япония мазкур ҳамкорликнинг бир қисми сифатида халқаро ҳамжамият билан ҳамкорликда глобал мақсадларни адо этиш, жумладан, 2030 йилга қадар очлик ва камбағалликни бартараф этиш учун барча имкониятларини ишга солади”.\nЯпония ҳукумати раҳбарининг таъкидлашича, мамлакат нафақат Осиё, балки бутун дунёдаги инвестиция лойиҳаларида иштирок этишга тайёр. У, шунингдек, Кейинги йилда VI Африканинг ривожланиши бўйича Токио халқаро конференцияси (TICAD) илк маротаба Африка ҳудудида – Кенияда бўлиб ўтишини маълум қилди.


Озарбайжонда бугун президентлик сайлови бўлиб ўтади\nПрезидент Илҳом Алиев Озарбайжонда бугун бўлиб ўтадиган президентлик сайлови ғолиби сифатида эълон қилинишини осонгина таъминлаши мумкин. Сайлов жараёнини кузатиб бораётган таҳлилчилар мана шундай башорат қилмоқдалар.\nТаҳлилчилар овоз беришнинг расмий натижаларига кўра, Илхом Алиев мухолифатни ортда қолдирган ҳолда сайлов ғолиби сифатида эълон қилинишига шубҳа билдирмайдилар.\nМухолифат Илхом Алиевни коррупция ва инсон ҳуқуқларини паймол қилишда айблаб келади. Бироқ президент тарафдорлари Алиев ҳукумронлиги йилларида иқтисодий кўрсаткичлар ўсганнини айтадилар.\nЧоршанба куни ўтадиган президентлик сайловида 8 номзод иштирок этмоқда.\nИлҳом Алиев беш йил олдинги сайловда қарийиб 90 фоиз овоз олиб президентликка сайланган эди. Ғарб бу сайловни эркин бўлмаган ва адолатсиз сайлов қатори танқид қилган.